text:
Uko Mbona Iby'Umwicanyi Rutayomba n'Imyitwarire ya Padiri Nahimana ku Nzirakarengane z'Abahutu
byanditswe na Johani Batista Nibobose.
Mu minsi ishize,
- nateze amatwi amagambo Rutayomba yavugiye kuri Radio Itahuka yita abahutu muri rusange abicanyi,
- nakurikiye ibiganiro byabaye ku maradiyo Ubumwe n'Ijwi Rya Rubanda abababajwe n'ayo magambo bamagana Rutayomba kandi bamugira inama yo kwicuza,
- ntega amatwi komanteri Padiri Thomas Nahimana yatanze nyuma y'aho kuri Rutayomba no ku mvugo ye,
- nongera gutega amatwi ijambo rya Simeon wo ku Ijwi Rya Rubanda yibaza ku mvugo n'imyitwarire mishya ya Padiri Nahimana
- ngera n'ubwo nkurikira ikiganiro-mpaka kuri Radiyo Ijwi Rya Rubanda cyarimo Padiri Thomas n'abandi benshi...
Ibyo byose byatumye nibaza byinshi, maze numva nshaka kugira icyo mvuga kuri abo bagabo bombi Rutayomba na Padiri Thomas Nahimana.
1. Rutayomba Theogene
Rutayomba numvise abamuzi bavuga ko yirata avuga ko ari umwicanyi ruharwa, ko we wenyine yishye Abahutu b'inzirakarengane ibihumbi bine ! Avuga ko Abatutsi bapfuye, batishwe n'Interahamwe, ko ngo bishwe n'Abahutu bagera kuri 80%.
Impamvu arwana ku Interahamwe ni uko azi ko umugambi wo gushinga urubyiruko rw'Amashyaka mu Rwanda, ko wakozwe n'Inkotanyi zateganyaga kurukoresha, nk'uko zari zakoresheje ba Kadogo, mu ntambara barwanye yo kwambura Abaganda igihugu cyabo.
Ni nayo mpamvu Prezida w'Interahamwe n'uwari umwungirije, bombi bari n'Inkotanyi.
Aloys Ruyenzi warindaga umutekano wa Kagame Pawulo, abivuga neza ko Interahamwe zakoreraga Inkotanyi-Kagame
Kuba Rutayomba agenda yirata avuga ko yishye inzirakarengane z'Abahutu zitabarika, aratugaragariza ko ari umwe muri bene Sekibi Yezu Kristu atubwira muri Yohani 8,39-50. Aba bene Sekinyoma, "Ubabyara koko ni Sekibi,...Kuva mu ntangiriro yamye ari umwicanyi, kandi ntiyigeze aba mu kuri, kuko atigeze atunga ukuri. Igihe avuga ibinyoma,avuga ibiri ibye, kuko yamye ari umubeshyi, ndetse akaba na Sekinyoma."
Ishyano ryagwiriye u Rwanda n'Abanyarwanda, ni uko mu bwoko bw'abavandimwe bacu b'abatutsi, abahisemo kuba bene Sekibi aribo biyicaza ku ntebe y'ubutegetsi !
Ababanje baje bambaye impu z'intama kandi ari ibirura, Abami b'Abahutu babakiranye urukundo n'impuhwe.
Ntibyatinze, bene Sekibi ariwe Sekinyoma biyambuye rwa ruhu rw'Intama maze gutsemba Abami b'Abahutu bari babakiranye urukundo, niko kwigarurira n'ibyabo byose.
Bamaze kwica Abami b'Abahutu no kwigarurira ibyabo, biyita Ibimanuka, bashinga politike ishingiye kur'ibi bikurikira: Ubugome, Ikinyoma, Umururumba wo Kwikubira byose, Politike irangwa n'Ubutiriganya n'Uburyarya.
Ikinyoma aba aricyo bita Ubwenge !
Rutayomba,wishimira ko yashoboye kwica Abahutu benshi, ni uwo gusabirwa kuko Sekibi, Sekinyoma ariwe Shitani, Rusofero yahisemo gukorera, mu byaremwe byose niwe Mutindi Nyakujya.
Icyo Rutayomba azahembwa n'uwo yiyemeje gukorera, ni urupfu rw'iteka.
Ngiyo impamvu akwiye gusabirwa.
2. Padiri Thomas Nahimana
Padiri Thomas ndamushimira ko agerageza gukora ibyo ashoboye.
Sinzi niba mbere yo kuza mu kiganiro nka kiriya, umuntu abanza guhabwa ibyo ari buze kubazwa ngo abanze abisesengure.
Niba ari ko bigenda, Padiri agomba kuba atarabonye ko kiriya kibazo kiremereye.
Kuba Rutayomba ashimishwa no kumvisha inshuti ze ko ari intwari idashyikirwa we washoboye kwica abakecuru n'abasaza, akica ibiburamaguru na ba Ndinda-mawe b'abahutu ngo bari mu bihumbi bine, bigaragaza ko ubu ari kuruhuka ko nyuma azakomeza kuko uwo murimo we umushimisha.
Padiri Thomas, aho gusubiza ikibazo yari abajiwe, yagiye muri ya politike ya Prezida Yuvenali Habyarimana y'Ubumwe n'Amahoro, yarangijwe no kumuhanura, bakamucuza ubuzima we ubwe n'ubw'imbaga itabarika y'Abanyarwanda.
Politike ya Prezida Habyarimana nyigereranya n'akenda k'umweru kererenaga cyane, kari gatwikiye igisebe cy' umufunzo.
Igisebe cy'umufunzo ni kanseri.
Uko Abanyarwanda kera bakivuraga: Bashyiraga icumu mu muriro maze ryamara gutukura bakarishyira kuri cya gisebe bagashiriza, ni uko kanseri igakira. Murumva ko umuntu yababazwaga n'abamukunda bagamije kumukiza iyo kanseri.
Uku ni nako bavura ababaga bakomerekeye ku rugamba.
Uwabaga yatikuwe icumu, banyuzaga icumu riri kwaka umuriro mu gikomere.
Ukuri nako kubabaza nk'icumu ririkwaka umuriro, ariko ukubwirwa ni inshuti.
Ugukunda agukanda ikibyimba aho cyaba kiri hose.
Akubabaza agamije kugukiza.
Politiki ya Prezida Habyarimana yabaye iyo gushishira ikibyimba aho kugisatura ngo kigakurwamo amashira ubu twamenye ibyayo, ntitugomba kuyikomeza.
Abanyarwanda niba dushaka kubaho no kubana mu mahoro tugomba kwicara hamwe tukomorana ibikomere.
Ntagukomeza kubakira kuri politiki y'ikinyoma.
Muhutu, umututsi uzanga kukubwiza ukuri ngo atakubabaza, azaba ari umwanzi wawe.
Nawe Mututsi, umuhutu utazakubwiza ukuri ngo atakubabaza, uwo ujye umubara mu banzi bawe.
3. Inama y'Imana.
Aya magambo yabwiwe Padiri Thomas Nahimana, si aye gusa.
Ni umuti ushaririye cyane, umuhutu wese utabona ko bugarijwe na bene Sekibi, agatsiko k'Amabandi y'abicanyi, gakora amahano mu izina ry'ubwoko bw'abatutsi, yagombye kugangahurwa n'uyu muti Simeon yavuguse.
Buri wese nazirikane iyi nama Pawulo Mutagatifu atugira agira ati "Ahasigaye rero,nimugire ubutwari muri Nyagasani, mugire imbaraga ze zibashoboza byose. Nimwambare intwaro zikomoka ku Mana, kugira ngo mubashe guhangara imitego ya Sekibi. Erega abanzi turwana si abantu, ahubwo abo turwana ni Ibikomangoma, n'Ibihangange, n'Abagenga b'iyi si y'umwijima, n'izindi roho mbi zo mukirere. Ni uko rero nimwitwaze intwaro z'Imana, kugira ngo muzashobore gukomera kumunsi mubi, muzatsinde mudacyogoye." Efez.6,10-13.
(Mwene Siraki 11,29-33;12, Siraki 12,8-18 + Umuti watuvuguteye ujanye na Siraki 30,1-13)
Yohani Batista"Abonye Abafarizayi n'Abasaduseyi benshi baje kubatizwa, arababwira ati "Mwa nyoko z'impiri mwe, ni nde wababwirije guhunga uburakari bwegereje ? Noneho nimugaragaze imigenzereze ikwiranye n'ukwisubiraho nyako !" Mat 3,7-8
Yezu Christu nawe ati "Mwa nzoka mwe, mwanyoko z'impiri mwe, muzarokoka mute igihano cy'umuriro w'iteka ?" Mt 23,33
Iyi mvugo ikomeye Yohani na Yezu bakoresha hano, igamije gukangura abantu. Ni imvugo ivuye ku mutima ukunda by'ukuri.
Yohani na Yezu ntibifuza ko hagira n'umwe utakara. Ni imvugo idusaba kureka kudakomeza guteta mu bikomeye.
Umuhanuzi ashinzwe kuburira Israheli.
Nyuma y'iminsi irindwi, Uhoraho ambwira iri jambo, ati "Mwana w'umuntu, nagushyiriyeho kuburira umuryango wa Israheli. Igihe rero uzaba wumvise ijambo rivuye mu kanwa kanjye, ujye ubaburira mu kigwi cyanjye.
Nindamuka mbwiye Umugome nti 'Ugiye gupfa', maze ntumuburire, ntugire icyo umubwira kugira ngo areke imyifatire ye mibi maze abeho, uwo mugome azapfa azize amakosa ye, ariko ni wowe nzaryoza amaraso ye.
Naho nuramuka uburiye uwo mugome, ariko ntahinduke ngo azibukire ubugome bwe n'imyifatire ye mibi, azapfa azize amakosa ye, nyamara wowe uzaba ukijije ubugingo bwawe.
Niba umuntu w'intungane ateshutse ku butungane bwe agakora ikibi maze nkamutega umutego, azapfa kuko utamuburiye. Azapfa azize icyaha cye ntan'ukwibuka ubutungane yagize, ariko ni wowe nzaryoza amaraso ye.
Nyamara nuburira intungane ngo idacumura kandi nticumure, izabaho ibikesha ko yaburiwe, kandi nawe uzaba ukijije ubugingo bwawe." Ezekiyeli 3, 16-21.
"Imana iravuga iti "Noneho duhange Muntu mu ishusho ryacu, mu misusire yacu, maze ategeke ifi zo munyanja, ibiguruka byo mu kirere, inyamaswa zitungwa n'izo mu shyamba, n'intondagizi zose. Ni uko Imana irema Muntu mu ishusho ryayo, imurema mu ishusho ry'Imana; ibarema ari umugabo n'umugore." Intangiriro 1,26-27.
Umuhanuzi nyamuhanuzi utitumirije agomba kurwana kuri iyi shusho ry'Ubumana umuntu wese yaremwemo.
Bitabaye ibyo, azabiryozwa.
Kubona umuntu akora icyaha ntumubwire ko ari gukora nabi, ni nko gusanga umuntu yaguye mu ruzi ntumurohore kandi ubishoboye.
Umurimo w'Umuhanuzi ni ukwibutsa buri wese ububi bw'icyaha, n'impamvu agomba kugihunga.
Hano, Mwene Siraki atubwira impamvu tugomba guhunga icyaha atugira ati "Mwana wanjye se waba waracumuye ? Ntuzongere, ahubwo usabe imbabazi z'ibyaha wakoze.Jya uhunga icyaha nk'uko umuntu ahunga inzoka, kuko nucyegera, kizakuruma; n'amenyo yacyo ni nk'ayintare acuza abantu ubuzima. Ubuhemu bwose, ni nk'inkota itsyaye impande zombi,kandi igikomere cyabwo nticyomorwa." Siraki 21,1-3
Kenshi iyo umuntu atibukijwe ko ibyo ari gukora atari byiza, akomeza gutekereza ko nta kibazo, bigatuma atisubiraho ngo yicuze.
Icyiza Padiri Nahimana yagombye gukorera mucuti we, ni ukumubwiza ukuri. Akamubwira ko igikorwa cye, cy'ubunyamaswa cyo kurimbura inzirakarengane z'Abahutu, ko cyababaje Imana kandi kikayirakaza. Ko rero, yakizwa icyo gikorwa cye cy'ubunyamaswa no kwisubiraho akicuza abivanye mu bice byose by'umutima.
Johani Batista Nibobose.
Gicurasi 2020.
-----------------------------------------
Summary:
After having followed closely the debates on different radio channels (Itahuka, Ijwi Rya Rubanda, Ubumwe and Umutaripfana recently renamed Ijurunisi) provoked by the anti-Hutu racist remarks uttered by the notorious mass killer Theogene Rutayomba, one of our listeners asked us to publish his comments about the said ex-officer of the genocidal army of Paul Kagame and about the priest-cum-politician Thomas Nahimana.
The author of these comments, Jean Baptiste Nibobose, gives advice to these two fellow citizens and he hopes that they will not neglect them and that they make an effort to profit from them.
Ijwi Rya Rubanda.


c: text/html

text:
Iteka ubwoba bwatumaga jeanne ananirwa kuyobora bagenzi be mu itsinda “akagoroba k’abana”. Umunsi umwe yagombaga kuvuga ijambo, abageze imbere baramureba, maze abira ibyuya, atitira amavi ku buryo ngo yendaga kwikubita hasi. Nyuma ngo yasanze iby’ingenzi yari kuvuga yabyibagiwe. Jeanne ubu afite imyaka 17, ayobora bagenzi be ku ishuri i nyamagabe. Yabwiye Ni Nyampinga uko amahugurwa yatumye iki kibazo gikemuka.
Jeanne yatangiye ubuyobozi afite imyaka 11 ayobora abana mu itsinda Akagoroba k’Abana. Ageze mu mashuri yisumbuye bamutoreye kuyobora itsinda ry’amasengesho, yibaza uko azabikora biramuyobera. Umuyobozi w’ikigo yaje kumubwira ko abayobora amatsinda bateguriwe amahugurwa ku buyobozi. Jeanne ngo yarishimye kuko ikibazo ke cyari kigiye gukemuka.
Umunsi w’amahugurwa warageze, bababwira ibiranga umuyobozi mwiza, maze Jeanne asanga atabyujuje kuko ngo yakoreshaga igitugu. Ubusanzwe Jeanne ngo ntiyumvaga ibitekerezo n’ibyifuzo by’abo ayobora. Ati: “Numvaga umuntu ukeneye umuyobozi ari we umusanga. Numvaga ko nta bufasha bakeneye.”
Jeanne ngo yasobanuriwe ko umuyobozi mwiza yungurana ibitekerezo n’abo ayoboye, ntakoreshe igitugu, akaba yifitiye ikizere ku buryo abasha kuvugira mu ruhame ndetse agashishoza. Ngo akwiriye kandi kugira ibanga aho bikenewe.
Akiva mu mahugurwa, bahise bamutorera kuyobora abanyeshuri b’ikigo cyose maze atangira gukora iyo bwabaga ngo abe umuyobozi mwiza. Jeanne ati: “Mbere iyo nabaga mvuze ngo bage ku murongo byabaga ari ukujya ku murongo nta bindi. Ariko mvuye mu mahugurwa habayeho impinduka kuko bwo nabahaga umwanya bakambaza ibibazo, bakampa n’ibitekerezo.” Ngo kuba yarize ko kwigirira ikizere no kwitoza kuvugira mu ruhame ari bimwe mu biranga umuyobozi mwiza, byakemuye ikibazo cy’ubwoba yahoranaga. Agira ati: “Iyo nabaga ndi imbere y’abanyeshuri nkakora ikosa mu mivugire naharaniraga kutazongera kurikora, none ubu mvuga ntategwa ntanafite ubwoba.”
Uretse ibi, kuba Jeanne yarasobanukiwe ko umuyobozi mwiza agomba gutekereza kure agahanga udushya mu rwego rwo gukemura ikibazo runaka, byatumye we na bagenzi be basaba ubuyobozi icyumba cy’abakobwa none kirahari.
Jeanne avuga ko byamugoye kugira imico y’umuyobozi mwiza, ati: “Byarangoye ariko na none nabonaga ko bishoboka.” Kimwe mu byamugoye ni ukwiyegereza abo ayoboye. Ati: “Nkitangira wasangaga na bo bantinya, nkumva nabireka.” Ngo yibuka umunsi umwe ubwo yegeraga umwana wari umaze igihe yigunze agira ngo amufashe, maze undi amubwira ko nta kibazo. Agira ati: “Namweretse ko muri hafi nshaka kumufasha, nuko tubiganiraho. Ibi byambayeho kenshi, ariko nyuma byagiye bigenda neza.”
Dusoza twaganiriye na Hagenimana, Umuyobozi w’ikigo Jeanne yigamo, aduhamiriza ko Jeanne ubu asigaye ari umuyobozi mwiza, ati: “Jeanne ni intangarugero, asigaye ashize amanga kandi yemera kugirwa inama.”
DORE IBYAGUFASHA KUBA UMUYOBOZI MWIZA:
- Itoze kuvugira mu ruhame. Nko mu gihe muhawe umukoro wo mu matsinda, basabe abe ari wowe usobanura ibyo mwakoze. Bibaho ko wagira ubwoba, nubugira ibuka ko ufite ibintu by’agaciro ugomba kugeza ku bandi. Nta cyo bitwaye gukora amakosa, kuko tuyigiraho byinshi. Iteka uge wirinda ko wahorana ubwoba bwo gukora ikosa.
- Umuyobozi mwiza ni uzi gutega amatwi abandi. Tega amatwi ibyo abandi bavuga, wibategeka icyo gukora, emera ko bafite ibitekerezo byiza mubiganireho.
- Ba intangarugero, niba ubwiye abo uyoboye kutica igihe, ba uwa mbere mu kucyubahiriza.
- Umuyobozi mwiza yemera ko igitekerezo cya buri wese gifite agaciro, ntagire uwo acira urubanza.

robotstxt: allowed

filter: keep


text:
Cyanika: Umuvunyi Wungirije yagiriye inama abaturage ziganisha ku ikemuka ry’ibibazo bafite
Umuvunyi wungirije ushinzwe kurwanya ruswa, Bwana Musangabatware Clement aragira abanyarwanda inama zo kuvugisha ukuri mu gihe bagaragaza ibibazo byabo, kudasimbuka inzego, bakagira umuco wo kubikemurira mu muryango.
Kuwa Kabiri tariki 24 Nzeri 2019, Musangabatware n’abakozi b’urwego rw’umuvunyi bakiriye ibibazo by’abaturage bo mu murenge y’akarere ka Burera, mu bukangurambaga uru rwego rwatangije bwo gukumira no kurwanya Akarengane. Yakiriye iby’abo mu mirenge ya Cyanika n’ihakikije, mu gihe abandi bakozi b’uru rwego bakiraga ibyo mu yindi mirenge igize aka karere.
Abaturage bagaragaje ibibazo bishingiye ku masambu, imanza zitararangizwa, ibibazo bishingiye ku mibereho myiza, ku bwumvikane buke mu masezerano bagirana hagati yabo n’amakimbirane mu miryango.
Mu bantu bagera muri 20 babajije ibibazo byabo, wasangaga ababaza ibikwiye kugezwa kuri uru rwego ukurikije inshingano zarwo zirimo iy’ibanze yo kurwanya no gukumira akarengane na ruswa, ari nka 5, ibindi ari ibigenewe izindi nzego.
Urugero ni abababazaga ibijyanye n’abana babo birukanwa mu ishuri kubera ko ababyeyi babo batabishyuriye amafaranga ishuri risaba. Hari n’abasaba guhindurirwa ibyiciro by’ubudehe; bamwe muri byo bitaragejejwe ku nzego z’ibanze aba baturage bagombye kuzigezaho.
Hari kandi n’abagaruye ibyo baherewe ibibisubizo n’uru rwego ubwo barwiyambazaga. Urugero ni umugabo waeugannye mu myaka itatu ishize akabwirwa ko ikibazo cye nta ngingo n’imwe y’itegeko igaragaza ko ari icy’akarengane.
Ahereye kuri ibyo bibazo, Musangabatware yagiriye inama abo baturage n’abanyarwanda muri rusange. Abibutsa ko batagomba gusimbuka inzego mu gihe hari ibibazo bashaka kubageraho.
Yungamo ko uwagize ikibazo akwiye kubanza kukigeza mu muryango, utanyuzwe akiyambaza isibo, utanyuzwe akaba yakwiyambaza urwego rw’umudugudu n’urw’abunzi ariko mu gihe yumva icyo aburana ari ukuri.
Abanyarwanda kandi ngo bagomba kujya mu nama zateguwe n’abayobozi n’izindi gahunda za leta, aho batangira ibibazo byabo, byoroshye kubikemura kuko uhsanga abo baturanye babafasha.
Usuzugura izo gahunda ngo ashobora kubihomberamo. Agira ati “Nimutitabira izo gahunda ngo muvugishe ukuri ibyo bibazo mushaka ko bikemuka muzabihorana.”
Ku bijyanye no kuburanira ukuri, abagira inama yo kwirinda gusiragira mu nkiko no mu zindi nzego ku birego bitari ukuri cyangwa bishobora gutuma umuturage atakaza byinshi kurenza ibyo aburanira. Abibutsa kandi ko uru rwego rudakemura ibibazo by’aba baturage ahubwo ko rubafasha kubigeza ku nzego zibishinzwe zikaba ari zo zibikemura.
Ku ruhande rw’inzego z’ibanze, ngo kuba abaturage bageza kuri uru rwego ibibazo bitari mu nshingano zarwo, biterwa n’impamvu nyinshi zirimo ubujiji n’ibindi.
Umuyobozi ushinzwe imiyoborere mu karere ka Burera, Ayinkamiye Pélagie avuga ko biterwa no kuba badasobanukiwe ibibazo bagomba kugeza kuri uru rwego.
Hari kandi ngo abo inzego z’ibanze ndetse n’inkiko zikemurira ibibazo ariko ugasanga ntibanyuzwe bagakomeza kugaragaza ibibazo byabo; ni muri urwo rwego usanga banagana n’uru rw’umuvunyi.
Yungamo ko usanga abaturage bafite ingeso yo gushaka kugeza ibibazo byabo ku nzego zo hejuru, bumva ko zihita zibakemurira ibibazo bafite.
Uyu muyobozi avuga ko bazahangana n’izi ngeso bigisha abaturage ko ibibazo bafite bagomba kubigeza ku nzego zibishinzwe, bibanda kubikemurira mu miryango no kunyurwa n’uko inzego zitandukanye ziba zabikemuye.
Ntakirutimana Deus
Umuvunyi Wungirije ushinzwe kurwanya
by’abaturage mu mirenge yose igize @BureraDistrict mu bukangurambaga bwatangijwe na @RwandaOmbudsman ruswa @MUSANGABATWARE arakira ibibazo ku kibuga Kabyiniro mu murenge Cyanika


text:
UMUSOMYI WA BIBILIYA, ni igitabo gitegurwa n’UMURYANGO W’ABASOMA BIBILIYA MU RWANDA (Ligue Pour la Lecture de la Bible), kigamije gufasha abantu guhura n’Imana buri munsi mu ijambo ryayo. Kuri uyu wa kane, taliki ya 23, Ukwezi kwa gatanu, turasoma muri Abaroma 7.1-13
1. Mbese bene Data muzi amategeko, ntimuzi yuko amategeko atwara umuntu gusa akiriho?
2. Ni cyo gituma amategeko ahambira umugore ku mugabo we akiriho, ariko iyo umugabo amaze gupfa, umugore aba ahambuwe ku mategeko y’umugabo we.
3. Nuko rero, ni cyo gituma iyo umugabo we akiriho, niba abaye uw’undi mugabo yitwa umusambanyikazi, ariko iyo umugabo we apfuye, ntaba agitegekwa n’ayo mategeko, ni cyo gituma atāba umusambanyikazi naho yacyurwa n’undi mugabo.
4. Nuko rero bene Data, ni ko namwe mwapfuye ku mategeko ku bw’umubiri wa Kristo, kugira ngo mubone uko muba ab’undi ari we wa wundi wazutse, mubone no kwerera Imana imbuto. 5. Ubwo twari tukiri abantu ba kamere, irari ry’ibibi ryabyukijwe n’amategeko ryakoreraga mu ngingo zacu, kugira ngo ryere imbuto z’urupfu.
6. Ariko noneho ntitugitwarwa n’amategeko, kuko twapfuye ku mategeko yari atuboshye. Ni cyo gituma turi imbata mu bubata bushya bw’Umwuka, butari bwa bundi bwa kera bw’inyuguti.
7. Nuko rero tuvuge iki? Amategeko ni icyaha? Ntibikabeho! Icyakora simba naramenye icyaha iyo ntakimenyeshwa n’amategeko, kuko ntaba naramenye kwifuza iyaba amategeko atavuze ngo “Ntukīfuze.”
8. Ariko icyaha kibonye akīto mu mategeko ni ko gukorera muri jye kwifuza kose, kuko aho amategeko atari icyaha kiba gipfuye.
9. Nanjye kera nari muzima ntafite amategeko, maze itegeko rije icyaha kirahembuka mperako ndapfa.
10. Nuko iryo tegeko ryagenewe kuzana ubugingo mbona rinzanira urupfu, 11 kuko icyaha kibonye ako kīto mu mategeko, kiranyoshya kirayanyicisha.
12. Noneho amategeko ni ayera, ndetse n’itegeko ryose ni iryera, rirakiranuka kandi ni ryiza. 13. Mbese none icyo cyiza cyampindukiye urupfu? Ntibikabeho! Ahubwo icyaha ni cyo cyaruhindutse, kugira ngo kigaragare ko ari icyaha koko, kuko cyakoresheje icyiza kunzanira urupfu ngo amategeko agaragaze uburyo icyaha ari kibi bikabije.
Ikibazo kidufasha gusobanukirwa umusomyi
Ibyo nsomye birambwira ibya nde kandi biranyigisha iki?
Ubusobanuro bw’umusomyi
Turi imbata mu bubata bushya bw’Umwuka_ (6) : Iyo umwe mu bashaka apfuye, usigaye yemerewe kongera gushaka. Pawulo yifashishije uru rugero ashaka kugaragariza Abakristo cyane cyane abafite inkomoko yay kiyahudi ko batagitwarwa n’amategeko ya Mose (4). Gusa ibi ntabwo bisobanura ko Abakristo ari ibyigenge. Ahubwo iyo umuntu akijijwe aba yiyeguriye uwamupfiriye ku musaraba maze agatangira guhirimbanira gukora ibyo umwuka wera amutegeka (Rom 8.15-16).
Itegeko ryose ni iryera, rirakiranuka kandi ni ryiza (12): Amategeko ubwayo siyo sôko y’ibibi kuko yatanzwe n’Imana. Icyaha nicyo sôko y’urupfu n’umuzi w’umuzi w’ibibi. Amategeko yatumye abantu basobanukirwa ububi bw’icyaha (7), nyamara ntiyafasha abantu kugera ku rugero rutuma bemerwa n’Imana.Urupfu rwa Yesu Kristo ni rwo rwatwunze n’Imana (4).
Senga ushmira Imana ku bwa Yesu Kristo wabaye umuhuza w’Imana n’abantu (1Tim. 2.5)
[email protected]


text:
Mutungirehe Samuel
Bishobora kubaho ko hari ababyeyi bafite umwana wavukanye ubumuga bwo mu mutwe ariko ntibamuhe amahirwe yo kugera aho abandi bana bari, haba no ku ishuri kugira ngo bitume hari amahirwe yahagirira mu bumenyi butandukanye burimo n’ubwo gukora siporo ashoboye bikaba byatuma akuza impano ye ikaba yamugeza kure hashoboka igiha yafashijwe kuyiteza imbere akanayibyaza umusaruro.
Umunyamabanga Mukuru wa Special Olympics Rwanda, Karenzi Christopher avuga ko hari ababyeyi batariyumvisha ko umwana wabo ufite ubumuga bwo mu mutwe hari icyo yakibashiriza, cyane nko mu gukora siporo, bigasaba ko ubanza ubakangurira gukura abana babo mu bwigunge cyane ko baba barabahejeje mu nzu.
Umuryango Special Olympics Rwanda ushinzwe gukurikirana abana bafite ubumugabwo mu mutwe binyuze muri siporo; wavukiye muri Amerika ushinze na Eunice Kennedy mu 1968, akaba yari mushiki wa John F. Kennedy wabaye Perezida wa Leta zunze Ubumwe za Amerika wa 35.
Avuga ko mu Rwanda bakorera mu turere 23 aho bakurikirana ibijyanye na siporo y’abana bafite ubumuga bwo mu mutwe kandi byagaragaye ko nabo bafite impano zo gukina imikino itandukanye irimo umupira w’amaguru, gusiganwa ku maguru n’undi witwa Boccia bakina udutenesi bicaye mu tugare.
Akomeza agira ati "Hariho ababyeyi mu by’ukuri usanga bisaba mu by’ukuri kugira ngo ubakangurire kugira ngo bakure abana babo mu bwigunge, harimo abo usanga batarasobanukirwa ibyo bintu, abana bamwe ugasanga baracyari mu nzu ariko baragenda bajijuka buhoro buhoro, ni uguhozaho.
Ugasanga hari nk’umwana ushobora kuba afite iyo mpano yo kuba yakina umupira ariko ugasanga aracyari hasi ahongaho cyangwa ashobora kuba ari mu ishuri. hari imikino rero itandukanye; nk’ubu hari abana batangye kujya gukora imyitozo , iyo habayeho gutoranya ni hahandi usanga harimo abana bake bake baza ugasanga hari ikintu kitwa guhitamo abana bashobora gukira National Team, Ikipe y’Igihugu."
Karenzi avuga ko gutoza siporo n’imikino itandukanye umwana ufie ubumuga ababyeyi badakwiye kwinubira ko bibafata umwanya kuko uwo mwana aba afite umwihariko we cyane nk’abafite ubumuga bwo mu mutwe.
Ati "Guysa ni ibintu bisaba guhozaho, ukaba wamubwira uti mugiye kwiruka, nimwirukanke kandi wowe uzi ko ari ukugira ngo urebe uza gutanga undi; noneho uasanga aho kugira ngo akomeze aze kurangiza mbere ubone ko yabarushije, ari umuhanga wo kwirukanka ariko mbere yuko agera aho ategerejwe hasigaye nka metero ebyiri cyangwa eshatu ugasanga arahagaze, atangiye kureba bagenzi be, akibaza ati ’aba bantu bari mu biki ra’ kandi ataragera aho yagombaga kugera.
Ibyo ni ibintu bikunze kubaho ariko noneho izo mpano z’abo bana zibaho kandi benshi barazifite mu by’ukuri bashoboa kuba bakora ibitangaza ku rwego mpuzamahanga no mu gihugu."
Umuyobozi Mukuru w’Umushinga HVP Gatagara /Gikondo uterwami inkunga n’
Umuryanggo w’Ubumwe bw’Uburayi ifatanyije na n’Umuryango w’Abadage wita ku bafite ubumuga, CBM, Nsekambabaye Andre, avuga ko byagiye bigaragara ko abana bafie ubumuga bwo mu mutwe ibijyanye na siporo byagiye bisigara inyuma kuko nta mashuri yo kubitaho.
Akomeza avuga ko nabo basanze hari ababyeyi bagiheza abana babo afite ubumuga bwo mu mutwe, akumva ibyo ashoboye yabimwifasiriza wenyine nyamara aramutse amugejeje hanze akagera aho abandi bana bari yahungukira ubundi bumenyi bwanamufasha kuzagira icyo yimarira mu gihe kiri imbere.
Mu ntangiriro z’uyu mwaka wa 2021 abana bo mu Rwanda mu ikipe y’abafite ubumuga ni bo bazanye umudari wa Zahabu bawukuye mu MISIRI bamaze gutsinda ikipe y’icyo gihugu ku mukino wa nyuma wa Pana-African Games.
Birakekwa ko amarushanwa akurikira y’umwaka wa 2024 amarushanwa yabera mu Rwanda, ibiganiro bikaba bikomeje ngo ayo mahirwe agere ku Rwanda binyuze mu nzego zitandukanye.


text:
Imiryango 40 (umugabo n’umugore) yibumbiye mu Muryango Mothers’Union ukorera mu itorero ry’Abangirikani mu ma paruwasi yose ya Diyosezi ya Kibungo, kuva kuri uyu wa gatatu kugeza kuwa gatanu tariki 16 Nzeri 2011 barakurikirana amahugurwa ku ngaruka z’umuvuduko ukabije w’ubwiyongere bw’abaturage ku iterambere ry’Igihugu. Amahugurwa yateguwe n’Ihuriro ry’abagize Inteko Ishinga amategeko baharanira imibereho myiza y’abaturage n’Iterambere(RPRPD) akaba ari kubera muri Guest House ya EAR Kibungo ho mu mu Karere ka Ngoma.
Ku munsi wa mbere w’amahugurwa, abitabiriye bakurikiye ibiganiro bitandukanye byatanzwe n’abagize ihuriro RPRPD batandukanye .Ibiganiro byagarutse k’ umuco nyarwanda n’imyemererere y’amadini muri gahunda yo kuboneza urubyaro, ingaruka z’umuvuduko ukabije w’ubwiyongere bw’abaturage ku bidukikije, imiterere n’imikorere y’imyanya ndangabitsina, hanavuzwe kandi ku mikorere y’Inteko ishinga amategeko y’u Rwanda n’amahuriro ayishamikiyeho.
Atangiza aya mahugurwa, Depite Kayitesi Liberata yabwiye abitabiriye amahugurwa ko ikibazo cy’ubwiyongere bw’abaturage kitajyanye n’iterambere ari ikibazo gikomereye igihugu.
Yasabye abitabiriye amahugurwa kugira ikibazo icyabo kandi abibutsa ko umubyeyi mu nshingano afite ari kurera no guha uburere bwiza abamukomokaho aho yavuze ko kuba umubyeyi atari ukugira umubare munini w’abana udashoboye guha ibya ngombwa mu burere bwabo.
Depite Kayitesi Liberata, yasobanuye ko impamvu bakorana cyane n’amadini aruko yizerwa cyane n’abayoboke bayo bityo ubutumwa atanze bwumvikana mu buryo bwihuse bitewe n’ingufu n’ijambo aba afite mu bice aherereyemo .
Yagize ati: “idini ridakoreshejwe neza kandi ngo risobanure uko bikwiye gahunda ziriho zerekeye ubwiyongere bw’abaturage rishobora kuba inzitizi akaba ariyo mpamvu nyamukuru RPRPD ihozaho gukorana nayo kuko mu bufatanye bw’impande zombi dushobora kugera ku musaruro ushimishije. Dufitanye n’amadini imikoranire ariko uruhare rwa buri torero siko rugaragara akaba ariyo mpamvu tudahwema kwigisha kugeza igihe imyumvire yacu izahura neza niy’abanyamadini kubirebana no kuboneza urubyaro no gukumira ubwiyongere bukabije bw’abaturage.”
Ku munsi wa kabiri n’uwa gatatu w’amahugurwa, buri mugabo n’umufasha we bibumbiye muri Mother’s Union bitabiriye amahugurwa bazakomeza bahabwa ibiganiro birebana n’ubwiyongere bw’Abaturage n’impamvu yo kuboneza urubyaro, uburyo na gahunda ya kuboneza urubyaro, ibiganiro kuri VIH/SIDA, urubyiruko n’ubuzima bw’imyororokere n’ibindi.
Si ubwa mbere ihuriro RPRPD rihuguye abanyamadini kuko mubice bitandukanye by’igihugu birimo Kibungo, Umutara, Kigali, Kabgayi n’ahandi, ingeri nyinshi zirimo abapasiteri n’abafasha babo mu matorero atandukanye, abapadiri n’abandi Bihayimana, abakirisitu bakuze, urbyiruko, abadamu b’Abayisilamu; abo bose bari mu mu byiciro bitandukanye byahuguwe kandi bizakomeza gukorana na RPRPD.
Bernard Byukusenge
Ushinzwe Itangazamakuru mu Nteko Ishinga Amategeko
Video Abakobwa Beza
Idini ridakoreshejwe neza rishobora kuba inzitizi mu kuboneza urubyaro
Imiryango 40 (umugabo n’umugore) yibumbiye mu Muryango Mothers’Union ukorera mu itorero ry’Abangirikani mu ma paruwasi yose ya Diyosezi ya Kibungo, kuva kuri uyu wa gatatu kugeza kuwa gatanu tariki 16 Nzeri 2011 barakurikirana amahugurwa ku ngaruka z’umuvuduko ukabije w’ubwiyongere bw’abaturage ku iterambere ry’Igihugu. Amahugurwa yateguwe n’Ihuriro ry’abagize Inteko Ishinga amategeko baharanira imibereho myiza y’abaturage n’Iterambere(RPRPD) akaba ari kubera muri Guest House ya EAR Kibungo ho mu mu Karere ka Ngoma.
Labels: ubuzima


text:
Ku bantu bakundana ariko badakunze kubonana kenshi bikunze kuba ikibazo kumenya uko babyitwaramo kugirango babashe gushimishanya biruseho bityo urukundo rwabo rurusheho gushinga imizi.
By’umwihariko ku banyarwanda hari ibintu by’ingenzi wagakoreye umukunzi wawe mu gihe mubonana gake bitewe wenda n’impamvu z’akazi cyangwa se iz’amasomo ndetse n’izindi zitandukanye.
1.Gushaka udushya
Niba wenda urugero wowe uva mu mujyi wa Kigali ukajya gukorera mu ntara ugasiga umukunzi wawe cyangwa se uwo mwashakanye mu mujyi wa Kigali, gerageza gushaka akantu kadasanzwe kaboneka aho ukorera ukagurire umukunzi wawe kabone n’iyo kaba koroheje bingana iki, umukunzi wawe bizamwereka ko n’ubwo muba mutari kumwe aho uba uri uba umuhoza ku mutima bityo arusheho kukwishimira.
2.Kumutungura
Mu gihe bigushobokeye wenda niba wabonekaga nka rimwe mu kwezi, umukunzi wawe akaba yaramenyereye ko mubonana mu mpera za buri kwezi, wowe gerageza nubona nk’akanya hagati mu kwezi witange unyaruke umurebe umutunguye. Ibi bizamushimisha cyane kuko burya ikintu kiza kitari kitezwe gishimisha kurushaho kandi nyine binamwereka ko n’iyo yagira ikibazo runaka wahita wigomwa akazi cyangwa amasomo ariko ukamugeraho.
3.Kumusangiza amakuru
Ni byiza na none kuzirikana ko ugomba kuba hafi y’uwo ukunda no mu gihe mudahorana. Haba kuri telefone cyangwa se kuri internet ugomba kujya uvugana nawe kenshi ukamubwira amakuru n’udushya wabonye aho ukorera,uba cyangwa wiga bityo bikamwereka ko nta kindi ushyira imbere kumuruta.
Ku birenze kuri ibyo kandi ugomba kugerageza kumumenyekanisha mu nshuti zawe, kubo mukorana cyangwa abo mwigana bityo bikanamwongerera ikizere akajya yumva ko umukunda, umwitayeho kandi umwishimira.
Video Abakobwa Beza
Uburyo wakwita ku mukunzi wawe mu gihe mukunda kubonana rimwe na rimwe
Ku bantu bakundana ariko badakunze kubonana kenshi bikunze kuba ikibazo kumenya uko babyitwaramo kugirango babashe gushimishanya biruseho bityo urukundo rwabo rurusheho gushinga imizi.
Labels: urukundo


text:
Mu nama yabaye kuri uyu wa gatandatu taliki ya 2 Werurwe 2013, Ubuyobozi bukuru bw’Ishyaka Ishema ry’U Rwanda bwasuzumanye ubushishozi ibibazo bikomeye igihugu cyacu gifite biturutse ahanini ku butegetsi bw’igitugu bw’Agatsiko. Bityo rero mu rwego rwo kuzahura igihugu no guhumuriza Abanyarwanda, ubutegetsi bwa Repubulika ya kane buzashyira imbere (priorités) HYPERLINK « http://www.ishemaparty.org/admin/articles.php?id=108 » t « _blank »ibi dutangarije Abanyarwanda :
1. Tuzavugurura Inzego z’Ubutegetsi kugira ngo zishingire ku mahame ya Demokarasi isesuye.
(1)Hazategurwa Itegekonshinga rishimangira cyane ihame ry’uko Ubutegetsi Nshingategeko , Nyubahirizategeko n’ubutegetsi bw’Ubucamanza bwatandukana ku buryo bugaragara, hateganywe n’uko bwakuzuzanya, nta rwego rwihaye gucecekesha urundi (Principe de séparation nette des trois pouvoirs).
(2)Kugirango Demokarasi ishingiye ku ihame ryo « gusimburana ku butegetsi mu mahoro » (Principe d’alternance politique) ishobore gushinga imizi mu Rwanda, Repubulika ya kane izandikisha mu Itegekonshinga ko Manda ya Perezida wa Repubulika ari imyaka 5; ko nta mpamvu n’imwe yatuma umuntu yemererwa manda zirenze ebyiri; ko umuperezida uzagaragarwaho no gushakisha inzira zo guhabwa manda ya gatatu azahita afatwa agashyikirizwa ubutabera. Hazashyirwaho itegeko ritaganya icyo cyaha gikomeye cyane(crime contre l’Etat), rigene ibihano bikomeye bizahabwa nyirukugikora kandi ryerekane urukiko rudasanzwe ruzamuburanisha n’uzaruregera (la saisine).
(3)Ikipe y’Abaminisitiri izaba igizwe n’abantu 12 gusa. U Rwanda ni agahugu gato, ntigakeneye guverinoma y’abaminisitiri barenze uriya mubare duteganya.
(4)Inteko Ishingamategeko izaba igizwe n’umutwe umwe gusa w’Abadepite. Sena izavaho.
(5)Hazabaho uturere 36 tw’itora (circoscriptions électorales), muri buri karere hajye hatorwa Abadepite babiri . Abo bombi nibo bazaba bashinzwe by’umwihariko kuba abavugizi b’iterambere n’imibereho myiza y’abaturage bo mu karere bahagarariye kugira ngo hatabaho kwibagirana cyangwa kuryamirana hagati y’uturere.
(6) Hazashyirwaho Inama y’Ikirenga ishinzwe kurengera Itegekonshinga (Conseil Constitutionnel), igizwe n’abanyamategeko 6 b’umwuga, hakiyongeraho abakuru b’igihugu bacyuye igihe. Bazaba bashinzwe gukurikiranira hafi uko Itegekonshinga ryubahirizwa, bagenzure ko andi mategeko atarivuguruza, bakore ku buryo n’ibindi byemezo by’abategetsi banyuranye bitaribangamira . Bazajya bagira inama cyangwa basabire ibihano abategetsi batannye bagateshuka ku kubahiriza Itegekonshinga.
2. Tuzubaka Ubutabera bubereye Abanyarwanda.
(1)Dushingiye ku ihame ry’uko “Leta ikomeza igihe cyose” (Principe de continuité de l’Etat) Repubulika ya Kane yiteguye gusaba imbabazi ku mugaragaro kubera ibyaha bikomeye cyane Leta yakoreye Abanyarwanda kugeza ubu .
(2)Imfungwa zose za politiki zizahita zifungurwa . Abafungiye mu mahanga bazasabirwa kujyanwa mu Rwanda, ikibazo cyabo abe ariho cyigirwa.
(3)Abarenganyijwe n’ Inkiko z’Agatsiko bazarenganurwa.
(4)Tuzafatanya n’abanyarwanda bose, Loni n’Urukiko mpuzamahanga mpanabyaha, gushakisha, gufata no gushyikiriza ubutabera abantu bose bafite ibiganza bijejeta amaraso y’abanyarwanda n’abanyamahanga ;bityo tuzarandura burundu politiki yo kudahana yabaye agatereranzamba mu Rwanda.
(5) Hazategurwa Ibiganiro bihuza Abanyarwanda b’ingeri zose ku byerekeye IMBABAZI ZIDASANZWE cyangwa IBIHANO BYOROHEJE bishobora guhabwa abakoze ibyaha bikomeye, bakaba babyemera, bakaba babisabira imbabazi kandi bakaba biteguye gutanga umuganda wabo mu kubaka igihugu gishya.
3. Mu rwego rwo kwibuka amateka no gukumira umwiryane waranze igihugu cyacu, hazubakwa “INGORO Y’UBWIYUNGE” (Temple de la reconcilation), ishyingurwemo Abanyarwanda bose bazize intambara na jenoside guhera taliki ya 1/10/1990.
(1) Ababaye abakuru b’igihugu bose bazayishyingurwamo.
(2) Imirambo yose yandagaye mu Rwanda no mu mashyamba ya Kongo n’ahandi hashobora kumenyekana izatahurwa ishyigurwe mu cyubahiro muri iyo Ngoro y’Ubwiyunge.
(3)Abantu bazagaragaza ubutwari bukomeye kugeza bamennye amaraso yabo mu bikorwa bigamije gukuraho ingoma mpotozi y’Agatsiko, nabo bazayishyingurwamo.
4. Politiki y’UBUREZI izagirwa ISHINGIRO rya Repubulika.
(1) Abarimu bazitabwaho ku buryo bw’umwihariko kuko burya “Byose bitangirira mu ishuri” . Mwarimu azahabwa umushara ukwiye ahabwe n’ibikoresho bimufasha gutunganya inshingano ze kandi yongererwe agahimbazamuskyi n’andi mashimo anyuranye, ku bakora neza kurusha abandi.
(2) Abanyeshuri bose b’amashuri abanza n’ayisumbuye bazarihirwa na Leta.
(3)Kugira ngo uburere bw’abana biga mu mashuri yisumbuye ya Leta burusheho kugira ireme, bazacumbikirwa kandi bagaburirwe( Internat).
(4)Abanyeshuri b’amashuri makuru na Kaminuza bazahabwa buruse, inkunga cyangwa inguzanyo mu buryo bwubahirije amategeko, nta gusumbanya abana hashingiwe ku bwoko, akarere cyangwa ubutoni.
(5)Mu rwego rwo guha buri munyarwanda ubumenyi n’ubushobozi bwo kubona umurimo wamubeshaho , yatura mu Rwanda cyangwa mu mahanga , Leta izashyiraho amashuri y’imyuga ajyanye n’igihe tugezemo.
(6) Aho guhindura Urubyiruko nk’imfungwa mu Rwagasabo, hazabaho politiki rusange yo kuborohereza gusohoka mu gihugu bagiye gukora imirimo mu bihugu duturanye no mu mahanga ya kure hagamijwe kwinjiriza igihugu amadovize menshi yakoreshwa mu kubeshaho neza imiryango yabo no mu iterambere.
(7) Hazashyirwaho Ishuri rikuru ritegura ku buryo bwihariye abazaba abayobozi b’igihugu.
5.Gusaranganya imishinga y’amajyambere bizaba itegeko ridakuka:
(1) Buri Murenge uzahabwa umushinga-fatizo nibura umwe ushobora guhemba abantu 1000.
(2) Hazubakwa umuhanda mugari cyane (Autoroute) uhuza intara zose z’igihugu.
(3)Imyaka ibiri ya mbere ya manda yacu izaharirwa KWIYUBAKA kuri buri Munyarwanda :Nta Munyarwanda uzongera gusabwa imisoro ya hato na hato, abacuruzi ntibazasabwa amahooro. Iki cyemezo kizatuma igihugu gifunguka , abacuruzi bacu bakore neza ntacyo bikanga, abashoramari b’Abanyarwanda n’abanyamahanga bashishikarire kuzana imishinga yabo mu Rwanda. Igihugu cyacu kizahazamukira mu buryo bwihuse .
(4)Hazashyirwaho Komisiyo y’Igihugu yihariye ishinzwe gusuzuma ibibazo bijyanye no guha abana bose b’u Rwanda “Amahirwe Angana”( Commission Nationale Spéciale pour l’Egalité des Chances) : izarwanya ivangura iryo ariryo ryose mu gutanga akazi, amashuri, amashimwe….
(5)Imitungo y’igihugu yanyerejwe ikabitswa mu Rwanda cyangwa igahishwa mu mahanga izakurikiranwa na Leta, igarurwe mu gihugu.
6. Abihayimana b’amadini yose bakora imirimo ifitiye igihugu akamaro bazahembwa na Leta kandi bagire uruhare mu gucunga no gushyira mu bikorwa imishinga ya Leta ifitiye abaturage akamaro.
7. Amashyaka ya politiki azajya yemererwa gukorera mu gihugu nta mananiza.
Leta izajya itera amashyaka inkunga y’amafaranga akenewe muri gahunda z’ishyaka. Amashyaka azasabwa kugira uruhare rugaragara mu guhugura Abanyarwanda no kubatoza inzira iboneye ya demokarasi, kubasobanurira amategeko ariho mu gihugu n’imikorere y’ubucamanza.
8. Itangazamakuru ryigenga rizahabwa agaciro, rirengerwe n’amategeko y’igihugu kandi Leta iritere inkunga igaragara (guhugura abanyamakuru, imfashanyo y’amafaranga n’ibikoresho)
9. Hazashyirwaho umutwe w’ingabo ibihumbi bitanu gusa (5000) bazobereye mu byerekeye kurinda igihugu .
(1) U Rwanda ntiruzongera gushoza intambara mu bihugu duturanye.
(2) Ingabo zizakurwa mu giturage zituzwe mu bigo bya gisilikari bizwi kandi byemewe n’amategeko.
(3) Urubyiruko rwose rw’abahungu n’abakobwa rugejeje ku myaka 18 rubyemera ruzatozwa ibya gisilikari mu gihe cy’umwaka, mu rwego rwo kwitegura kwirwanaho u Rwanda ruramutse rutewe.
(4) Umutekano w’imbere mu gihugu uzarindwa na Polisi gusa.
(5)Abahoze mu ngabo z’igihugu bazoroherezwa kwinjira mu buzima busanzwe : Guhabwa indi imirimo, gusubizwa mu mashuri, kwigishwa imyuga izabafasha kubaho….
(6)Imitwe y’iterabwoba yiswe Abalokodifensi( Locales Defense forces) n’Inkeragutabara izaseswa, kandi abayitwaje mu guhungabanya umutekano n’uburenganzira by’abaturage bakurikiranwe n’ubutabera.
10. Gucyura impunzi no gutuza abanyarwanda aheza bizitabwaho cyane.
(1)Abanyarwanda bose bagizwe Impunzi bazashishikarizwa gutaha ku bwende, bakirwe neza mu gihugu kandi bafashwe gusubirana imitungo yabo.
(2)Hazabaho politiki yizwe neza yo gutuza Abanyarwanda mu migi iciriritse irimo amazi meza n’amashanyarazi kugirango bashobore kwihangira imirimo kandi haboneke n’ubutaka butazuye bugenewe ubuhinzi n’ubworozi.
UMWANZURO
Ni nde se utabona ko ibi byemezo biri mu bushobozi bwacu kandi ko biramutse bishyizwe mu bikorwa, u Rwanda rwahindura isura, ikarushaho kuba nziza, mu gihe gito ?
Muri make, “philosophie” ibiri inyuma yagaragarira buri wese tuyihiniye muri izi ngingo uko ari umunani :
(1)Ishingiro ry’Igenabitekerezo(Idéologie) ry’Ishyaka Ishema ni izi ndangagaciro: UKURI-UBUTABERA-UGUSARANGANYA.
(2) Kugira ngo u Rwanda rugire umutekano nyawo, intwaro za kirimbuzi zigomba kugabanuka mu gihugu (démilitarisation).
(3) Iterambere Abanyarwanda bifuza si iryihariwe n’Agatsiko gato ahubwo ni irisangiwe na bose (Juste redistribution des richesses).
(4) Ishema ry’ubuyobozi bukunzwe n’abaturage, si ukwikanyiza, kunyereza no kwikubira, ahubwo ni ubutwari bwo kubungabunga no guteza imbere inyungu rusange (Sauvegarde de l’Intérêt général).
(5) Umutekano w’akarere kose k’Ibiyanga bigari ntuzatangwa na politiki ya mpatsibihugu na gashozantambara, ahubwo uzaturuka ku kubaha abaturanyi no gukorana nabo mu mahoro (politique d’intégration pacifique).
(6) Umubano mwiza n’amahanga ntushingirwa ku kwirarira, kwishongora no kuregaguzwa, ahubwo uzashingira imizi ku bushake bwacu bwo kubaka igihugu kitunyuze ariko tukanamenya kandi tukubahiriza inyungu z’abadutera inkunga.
(7) Ubwiyunge bw’Abanyarwanda ntibuzazanwa na disikuru z’ibinyoma n’ibaruzamibare rififitse ahubwo buzaturuka ku kureshya kw’abaturage bose imbere y’amategeko, guha urubyiruko amahirwe angana no guha rubanda ijambo ikavuga ikiyinyuze n’icyo igaya (liberté d’expression).
(8)Iyi gahunda yo kuzahura igihugu nishyirwa mu bikorwa uko yakabaye izakuraho burundu urwitwazo rw’umwiryane hagati y’Abahutu n’Abatutsi washenye byinshi.
Harakabaho u Rwanda rwigenga n’Abanyarwanda bahumeka ituze n’amahoro.
Bikorewe i Paris, le 2/03/2013
Mu izina ry’Ikipe Nyobozi y’Ishyaka Ishema
Padiri Thomas Nahimana
Umunyamabanga mukuru .
Analyst. (mercredi, 06 mars 2013 13:58)
Padiri you are just a talkative boy. Ibyo uvuga ntibyoroshye kubishyira mu bikorwa. Wibeshya ku Rwanda ukagirango ni igihugu cyuzuye Zahabu na Diamant . None se abana biga amashuri ya secondaire uwabaguha wabacumbikira he rwose, wabagaburira iki se ? aho ntugira ngo Rwanda ya none ni nka ya yindi ya za 75 ? Ubu byarahindutse abana bose bagomba kwiga . Ngo warangiza ugafata neza n’abarimu babo . Warangiza ngo abaturage ntiwabasaba imisoro ya hato na hato. ukongera ngo wacyura impunzi ziri hanze ukanazifasha gusubira mu buzima ukongeraho ngo nyuma ugacyura n’imirambo y’abantu bose baguye hanze y’igihugu. iki kintu kuki ukunda kukivuga cyane ? Ubanza waragihanuriwe n’umupfumu. Ese mwakoze Politiki yanyu iyi yo guhamba mu cyubahiro ko ari iya Fpr. Murayigana kubera iki kandi jye mbona nta n’icyo yabamarira. Ese uzi umubare w’abantu baguye hanze cyangwa imbere mu gihugu batahambwe n’ababo ? Budget yo gutarura abo bantu iyo baherereye ntayo wabona.
Va mu kunegura ibyo abandi bakora ahubwo uzane Politiki yawe y’umwimerere tuyibone. Ngo ingabo z’igihugu 5000 birahagije. uzibeshye , bazarara bagufashe. Na bariya barwanira muri Kivu bonyine batagira gahunda bagufata mpiri mu minota 30. Ngo abaminisitiri 12. None se wabanje ukatubwira Minisiteri igihugu gikeneye. Ntugakomeze kwibeshya ngo ushake no kubeshya abasoma ibyo wanditse.
Iriya Leta iriho mu gihugu jya uyirega ibindi ariko ibyo gushyiraho imyanya y’abayobozi b’imfabusa byo ntabyo bakora. Uribuka abaperefe n’abasuperefe na ba burugumesitiri ba Habyarimana ? abo ntibakiriho u Rwanda rurimo intasra 4 gusa. kandi igihugu kirimo kuyoborwa n’abahungu batiremereza nk’abakera.
Ishuri rihanitse ryo guteguriramo abana bayobora igihugu cyacu mu minsi iri imbere ryo ndagushyigikiye , ariko ntiribe iryo kwamamaza amatwara y’ishyaka riri kubutegetsi ahubwo rikamenyereza abana bacu kugira umuco mwiza wo kuyobora abanyarwanda mu buringanire , ukwiyoroshya no kurwanya ruswa iyo ariyo yose , ndetse abo barinyuzemo bakaba intangarugero ku burenganmzira bw’ikiremwa muntu.
Iriya ngoro ya Reconciliation yo ntuziyononere amafaranga, reconciliation abanyarwanda barayifite ndetse bazi neza n’impamvu bagiranye ibibazo . Bazi rwose ko mwe abiyita abayobozi , barwanira kubayobora ari mwe mubateranya. Ntuzirirwe rero uta igihe mu gihe waba wubatse ririya shuri ryaba rihagije.
Imvugo yawe yo guhiga abajejejta amaraso nayo yikoreshe witonze kuko nkurikije uko nkuzi urashaka kubona inzira yo kwihorera cyangwa gukora indi genocide cyangwa igice cyayo. Ikindi utitonze wakongera ugasubiza impunzi hanze . Ikibazo cy’abanyarwanda mu bihe turimo ntago ari iby’inkiko muvandimwe , Gacaca iyobowe neza ikagendana n’ubwiyunge n’imbabazi nibyo abanyarwanda bakeneye kugirango dukemure burundu ibyo bibazo cyane cyane iby’amoko na politiki.
Bana n’Imana.


text:
Gukundana n’umusore wakurambiwe, nicyo kintu kibabaza cyane ndetse kigatera n’impagarara. Ntabwo uba ucyiyibuka kugeza ubonye ko atakikwitayeho, ushobora kuba uzi neza aho ahugiye cyangwa akaba yaramaze guhaga ibyabahuzaga. Niba ubyiyumvamo ko ashobora kuba yarakwibagiwe rero, cyangwa se ukibishidikanyaho, dore ibimenyetso.
1. Mugira
ugutuza kudakenewe iyo muri kumwe
Muba mukeneye kuganira kuri byinshi, ariko iyo muri
kumwe hari ubwo mwese musanga mwacecetse bikabije. Arabibona ariko ntihagire icyo
abivugaho. Umubaza ibintu by’ingenzi akakwirengagiza.
2. Igihe mumarana wakibarira ku ntoki
Ibi ntabwo biba ari bibi iteka, by’umwihariko nk’iyo
umwe muri mwe ahugijwe n’akazi, n’umuryango se cyangwa n’ibindi bibazo. Niba
ahugijwe n’ibi bintu uzabimenya kandi ubyubahe, ariko niba ubona nta mwanya
aguha uzabimenya. Aha ushobora no
kuzitanga bigapfa ubusa. Uzahite wibaza niba hari icyo wakora cyangwa niba
urarekera iyo.
3. Ntabwo
akigushimisha nka mbere
Ujya muri Salon, bagakora ku musatsi wawe, bakakwitaho
ugasa neza cyane, ariko ugategereza ko avuga ko usa neza ugaheba. Nta n’ubwo
aguha umwanya wo kureba uko wambaye neza. Ukora iyo bwabaga ariko ugasanga amaso
ye ari kureba hirya.
4. Muheruka
gusohokana umwaka washize
Bwa nyuma aherutse kukujyana ahantu gutembera no
kuganira, ni mu mwaka washize, cyangwa ni cyera hari gushira amezi menshi. Akunda
kuguha impamvu, za urabona akazi, urabona, nta mwanya ,…..
5. Ntabwo agikunda
ko muryama nka mbere
Niba ntacyo udakora nka mbere, wowe ukaba utarigeze
uhinduka, ukaba ubona atakibikeneye, ahari wabikoze mu gihe kitari icya nyacyo
none yarabirambiwe nta n’aho muragera. Nta byishimo akikubonamo kubera wenda
yahuye n’ukurusha ubwiza bwo mu gitanda.
6. Yarekeye aho
kukwandikira kandi ntakikuvugisha kuri telefoni nka mbere
Ubusanzwe, abahungu barangwa no kwohereza ubutumwa
bugufi kubo bakunda. Uyu musore we rero ikizakwereka ko atakikwiyumvamo, ni uko
n’iyo muvuganye kuri telefoni, amera nk’uwo mutaziranye, ukumva ntakwitayeho,
ni nawe umutaho umwanya kandi nawe urabizi. Umusore ukunda umukobwa bakundana,
akora iyo bwabaga akamenya neza ko ameze neza.
Aramusaza akamenya neza niba ameze neza, akamuhamagara
cyangwa akamwandikira cyane, akamwereka ko arimo kumutekereza. Niba ibi
yarabihagaritse rero, rekera aho kwibaza byinshi. Ibintu ntabwo bimeze neza.
7. Ahitamo
kwikorera ibindi bintu, aho kumarana igihe nawe
Ubundi yakamaranye igihe n’umuryango wawe, mu kazi
kabahuza niba gahari, cyangwa ibindi bintu bibashimisha mwembi. Ibi bintu byose ni ingenzi. Ariko
niba nta nakimwe aha umwanya, ukeneye kugira ubwenge.
Ese hari ubwo ajya amara umunsi wose atakuvugisha, nyuma ukamurenganya ukabona nta n’icyo bimutwaye? Byanashoboka. Uyu musore
ntakigukunda.
Urukundo rwubakwa n’abantu babiri, urukundo rw’ukuri
hagati y’abantu babiri bahuye bakeneranye ntirujya rusaza, akazi kose waba
ukora ntabwo wabura guha umwanya uwo wihebeye, niba koko uri mu rukundo
nawe. Nta mpamvu n’imwe yagatumye umuntu akurambirwa. Niba abikora, hitamo ejo
hazaza hawe wishimye cyangwa uhitemo kuhangiza wiruka k’utagushaka.


text:
Minisiteri y’Uburezi MINEDUC, yatangaje gahunda y’uburyo abanyeshuri bazajya mu kiruhuko giteganyijwe gutangira ku wa Gatanu tariki ya 2 Mata 2021, na gahunda y’uko abanyeshuri biga bacumbikirwa mu bigo bazafashwa kugera iwabo ari ko hanakomeza kwirindwa COVID-19.
Ibyo bikubiye mu itangazo ryashyizwe ahagaragara rivuga ko Ministeri y’Uburezi ku bufatanye n’inzego zirimo Polisi, Urwego rw’Igihugu Rugenzura Imirimo imwe n’imwe Ifitiye Igihugu Akamaro RURA, Ikigo cy’Igihugu cy’Ubuzima, RBC, ndetse n’ibigo bitwara abagenzi bamaze guteganya ahantu hazifashishwa mu kwakira abanyeshuri bazaba bava mu mashuri abacumbikira, berekeza mu byerekezo batahamo.
Iri tangazo rigira riti: “Iyi gahunda yakozwe mu rwego rwo kwirinda kwandura icyorezo cya COVID-19 ku banyeshuri bazaba bari mu ngendo, kubabungabungira umutekano no kubafasha kubona imodoka zibageza ku buryo bworoshye aho bataha.”
Gahunda ku rwego rw’Intara n’Akarere
MINEDUC yatangaje ko abanyeshuri bazajya bafatira imodoka ku mashuri aberekeza mu byerekezo batahamo, bigakurikiranwa n’ubuyobozi bw’ishuri. Akarere kazakurikirana ko buri muyobozi w’ishuri yakoranye n’abashinzwe gutwara abagenzi kubona imodoka zizatwara abanyeshuri.
Aho abanyeshuri bahagurukira ku mashuri, hagomba kuba harateganyijwe ibikoresho by’isuku, hari n’ubundi buryo bwateganyijwe bwo kwirinda icyorezo cya COVID-19.
Abanyeshuri bazafashwa n’itsinda rizashyirwaho n’urwego rw’Akarere, hanyuma guhuza ibikorwa na raporo bikorwe n’urwego rw’Intara.
Ahateganyijwe ku rwego rw’Intara n’Umujyi wa Kigali
Ahazifashishwa mu gufasha abanyeshuri mu ngendo mu Mujyi wa Kigali ni kuri Stade ya Kigali iri i Nyamirambo. Mu Ntara y’Amajyepfo abanyeshuri bazafatira imodoka kuri Stade ya Huye na Muhanga.
Mu Ntara y’Amajyaruguru, abanyeshuri bazahurira kuri Stade ya Musanze mu gihe mu Ntara y’Iburasirazuba, abanyeshuri bazaba bari ku Kibuga cya Kayonza TVET naho mu Ntara y’Iburengerazuba ni kuri Stade ya Karongi na Stade ya Rubavu.
Gahunda y’ingendo ku banyeshuri
Ku wa gatatu tariki ya 31 Werurwe uyu mwaka, hazataha abanyeshuri biga mu bigo by’amashuri byo mu Turere twa Nyarugenge, Gasabo, Kicukiro mu Mujyi wa Kigali, Nyanza mu Ntara y’Amajyepfo, Musanze mu Ntara y’Amajyaruguru, Nyamasheke, Rusizi mu Ntara y’Uburengerazuba, Rwamagana na Kayonza mu Ntara yUburasirazuba.
Ku wa Kane tariki ya 1 Mata uyu mwaka, hazataha abanyeshuri biga mu bigo by’amashuri byo mu Turere twa Huye, Gisagara , Gakenke mu Ntara y’Amajyaruguru, Ngororero, Nyabihu mu Ntara y’Uburengerazuba na Bugesera mu Ntara y’Uburasirazuba.
Ku wa Gatanu tariki ya 2 Mata uyu mwaka, hazataha abanyeshuri biga mu bigo byo mu Turere twa Ruhango, Nyamagabe, Nyaruguru mu Ntara y’Amajyepfo, Gicumbi, Rulindo mu Ntara y’Amajyaruguru, Karongi, Rutsiro mu Ntara y’Uburengerazuba, Ngoma na Kirehe mu Ntara y’Uburasirazuba.
Ku wa Gatandatu tariki ya 3 Mata uyu mwaka, hazataha abiga mu bigo byo mu Turere twa Muhanga, Kamonyi mu Ntara y’Amajyepfo, Burera mu Ntara y’Amajyaruguru, Rubavu mu Ntara y’Uburengerazuba, Gatsibo na Nyagatare mu Ntara y’Uburasirazuba.
Muri iryo tangazo hagaragazwamo kandi abazaba bagize amatsinda azakurikirana, akagenzura uko icyo gikorwa gishyirwa mu bikorwa haba ku rwego rw’Akarere, urw’Intara n’Umujyi wa Kigali.
Ibizakenerwa mu gukumira COVID-19
Mu gufasha abanyeshuri gutaha mu buryo bwubahirije amabwiriza yo kwirinda icyorezo cya COVID-19, hateguwe ibikoresho birimo ahantu hahagije abanyeshuri bazajya bakarabira intoki, cyangwa gukoresha umuti usukura intoki (hands sanitizers).
Ubwiherero n’ibikoresho by’isuku bihagije, ibikoresho byo gupima ubushyuhe bw’umubiri, ibikoresho by’ubutabazi bw’ibanze, imodoka yakwifashishwa mu gutwara abarwayi bibaye ngombwa, ndetse n’icyumba kinini kirimo intebe na matola cyakwifashishwa mu gihe habonetse umuntu ukekwaho icyorezo cya COVID-19.


text:
Umwana w' Umuntu uva amaraso akakubuza gukora ibyo Imana yategetse gukora, icyo gihe, itegeko ry' umuntu rigomba guhita riteshwa agaciro, kugirango uwizera ukiranukira Imana atiteranya n'Imana , agahitamo kubura ubuzima bwa hano kw'isi kuko ubwo Yesu azagaruka, azahamagara amazina y' abera bose, babasinziriye mugitaka bizeye Umukiza wabo, abakiranutse bakageza ku gupfa, bose bazazukira kubaho iteka ryose.
2. Mukigisho cya Audio , aha turumva neza impaka z' abakiriye ubutumwa bwa marayika wa gatatu bwo mu Ibyahishuwe 14:9-13, bakishimira kuburira abakiri mubuyobe bokojwe na Kiriziya Gaturika y'i Roma, yahinduye itegeko rya 4 ryo Kutagira undi munsi werezwa guhimbaza no gusenga Umuremyi wa byose utari ku munsi w' ISABATO.
3. Kanda hano Ikigisho cya mbere ( Igice cya mbere 1_Igice cya kabiri 2_Igice Cya Gatatu 3: )
Ukande kuri buri gice aho ngaho maze wiyumvire ibijyanye n' Ubuhanuzi buganisha abantu bose beza Isabato, k' Umunzani wo kwizera Ubushobozi bw' Imana Abadiventisiti b' umunsi wa 7 bapimirwa ho, ariwo "Ukwemera Kwicwa na Leta(Death Penalty cg Capital Punishment ya St Thomas Aquinas) ntibatinye Urupfu bakatirwa n' amategeko yatowe n' abatazi agaciro k' amategeko 10 y'Imana aho kubicisha Amategeko 10 y' Imana arimo irivuga ku kimenyetso cy'Imana aricyo kutica 'ISABATO' mugihe Icyumweru(Ikimenyetso cy' Inyamanswa"Universal common good ,ariyo International Sunday Law") cyizaba cyigizwe umunsi mpuzamahanga werejwe gusengerwa ho no kutagira igikorwa ukorerwaho kubwo kubahiriza amasezerano yo kurengera ibidukikije y' i Parisi ( Paris Agreement on Climate Change) bikemezwa na Leta n' abahagarariye amadini yose aya Gikirisitu n' atemera kristu yo mu gihugu.
4. Itegeko ryo kutazagira icyo umuntu wese yemererwa gukora buri ku Cyumweru(sunday) bita itegeko ry' Icyumweru mu buhanuzi bwa Daniyeli 12:7-13, n' Ibyahishuwe 14:9-13 no mu gitabo cya Elina Wayiti cyitwa Intambara Ikomeye umva Audio"33.Chap 33-IKINYOMA GIKOMEYE CYA MBERE NA MBERE , 34.Chap 34-ABAPFUYE BASHOBORA KUVUGANA N'ABAZIMA, 35.Chap 35-IMICO N'IMIGAMBI Y'UBUPAPA, 36.Chap 36-INTAMBARA YEGEREJE N'INTANDARO YAYO, 37.Chap 37-IBYANDITSWE BYERA NI UMURINZI WACU, 38.Chap 38-IMIBURO IHERUKA, 39.Chap 39-IGIHE CY'UMUBABARO, 40.Chap 40-GUCUNGURWA K'UBWOKO BW'IMANA (Yesu Kristo azagaruka Mugicuku), 41.Chap 41-ISI IHINDUKA UMUSAKA, 42.Chap 42-IHEREZO RY'INTAMBARA:(Imyaka 6000) " rizaza ku isi yose riturutse muri Amerika(USA) n' umuryango w'abibumbye(UN) rikwire mubihugu byose byo ku Isi riteshure abantu batabishikamyemo kukweza ISABATO yo mu Itegeko rya 4 mu Kuva 20:9-11, no mu Kuva 31:12-18, no mu Rwanda rizahagera kuva tariki 7-16 Gashyantare 2021,iryo tegeko ryateje impagarara Imana ibwira Daniyeli n' intumwa ya Yesu yitwa Yohana wanditse Ibyahishuwe na Elina Wayiti wanditse Intambara Ikomeye hagati ya Kristo na Satani ngo baburire abatuye isi batazasukwaho ibyago 7 by' imperuka nibibeshya bakarikurikiza, kandi ryaje rihishwe muri Paris Agreement (Amasezerano y' i Parisi ) rishingiye kuguhatira abatuye Isi kweza umunsi w' icyumweru wahariwe gusenga imana z' abapagani b' i Roma ubu riri kungingo ya 237 y' igitabo cyitwa Lawudatosi umu papa w' umujezuwiti witwa Fransisi yanditse agamije kwangisha abantu Isabato Yera akabamenyereza kweza icyumweru Imana itarigeze yeza icyo cyumweru.,
5. Mugihe umaze kwiga ibijyanye n' umunzani upimirwaho abeza Isabato, Sangiza izi Link 2 byibuze abantu 7 uzi bireba ubaburire utazabazwa amaraso y' abo:
Link 1: http://www.africanunionsc.org/2020/07/umunzani-wo-kwizera-ubushobozi-bw-imana.html ,
Link 2: http://www.africanunionsc.org/
6. Ijambo ry' Umwanditsi ku musomyi W' IGITABO INTAMBARA IKOMEYE"YouTube"(Isengesho):
"Uwiteka Imana yacu Uhabwe ikuzo n' Icyubahiro, dore aho iki gitabo kigeze , mumajwi, umuntu wese uje aha abasha nawe kumva ibice byose by'iki gitabo INTAMBARA IKOMEYE mu Kinyarwanda, kandi akanakanda ahanditse download, ibice byacyo byose uko ari 42 akabikura kuri interineti akabika amajwi y' iki gitabo hafi ye , bitewe n'akarengane kegereje abeza isabato yawe Data wa twese ,akazabasha kuba aho yabisangiza n'abandi bitamusabye kuba yasubiye kuri interneti.
kandi Mwami mana yanjye ,nkaba ngusaba kumvisha abasoma iby'iyi nyandiko kurararikirwa nayo gutakambira Uwiteka Imana yacu ngo tubashe guhabwa Imbabai z' Ibyaha , no gusukirwa Umwuka Wera Mu Mvura y'itumba.
Mbisabye byose mu Izina rya Yesu Kristo Umwami n'Umukza wacu.Amen."
1.Chap 1-KURIMBUKA KWA YERUSALEMU
2.Chap 2-AKARENGANE MU BINYEJANA BYA MBERE
3.Chap 3-INTANDARO YO KUGOMA
4.Chap 4- ABAVODUWA
5.Chap 5-YOHANI WYCLIFE
6.Chap 6-HUSE NA YORAMU
7.Chap 7-LUTHER YITANDUKANYA NA ROMA
8.Chap 8-LUTHER IMBERE Y'URUKIKO RW'I WORMS
9.Chap 9-ZWINGLE
10.Chap 10-AMAJYAMBERE Y'UBUGOROZI MU BUDAGE
11.Chap 11-UBUHAKANYI BW'IBIKOMANGOMA
12.Chap 12-UBUGOROZI MU BUFARANSA
13.Chap 13-IBIHUGU BYITWA PAYS-BAS
14.Chap 14-ABAGOROZI BAKURIKIYEHO MU BWONGEREZA
15.Chap 15-BIBILIYA N'IHINDURAMATWARA MU BUFARANSA
16.Chap 16-ABAPADIRI B'ABAGENZI
17.Chap 17-INTEGUZA ZO MU RUTURUTURU
18.Chap 18-UMUGOROZI W'UMUNYAMERIKA
19.Chap 19-KUVA MU MWIJIMA UJYA MU MUCYO
20.Chap 20-IVUGURURA RIKOMEYE MU ITORERO
21.Chap 21-UKUBURIRWA KUTITAWEHO
22.Chap 22-UBUHANUZI BUSOHORA
23.Chap 23-UBUTURO BWERA
24.Chap 24-AHERA CYANE
25.Chap 25-AMATEGEKO Y'IMANA NTAHINDUKA
26.Chap 26-UMURIMO W'UBUGOROZI
27.Chap 27-IVUGURURA RYO MURI IKI GIHE
28.Chap 28-ISUZUMARUBANZA
29.Chap 29-INKOMOKO Y'IKIBI
30.Chap 30-URWANGO HAGATI Y'UMUNTU NA SATANI
31.Chap 31- UMURIMO W'IMYUKA MIBI
32.Chap 32-IMITEGO YA SATANI:(Imyaka 6000)
33.Chap 33-IKINYOMA GIKOMEYE CYA MBERE NA MBERE
34.Chap 34-ABAPFUYE BASHOBORA KUVUGANA N'ABAZIMA
35.Chap 35-IMICO N'IMIGAMBI Y'UBUPAPA
36.Chap 36-INTAMBARA YEGEREJE N'INTANDARO YAYO
37.Chap 37-IBYANDITSWE BYERA NI UMURINZI WACU
38.Chap 38-IMIBURO IHERUKA
39.Chap 39-IGIHE CY'UMUBABARO
40.Chap 40-GUCUNGURWA K'UBWOKO BW'IMANA (Yesu Kristo azagaruka Mugicuku)
41.Chap 41-ISI IHINDUKA UMUSAKA
42.Chap 42-IHEREZO RY'INTAMBARA:(Imyaka 6000)
.
You can Click Here to View our Alarm, set for You to Start Counting down for 2nd Coming of Our Lord Messiah Jesus Christ our King of 7th Day Holy Sabbath and of All Sealed 7th Day Holy Sabbath Keepers until Tuesday, 15 October 2024 (Chicago time).
Home EGW Writings Books The Great Controversy
Preface
37.[Chapter 37—The Scriptures a Safeguard/The Great Controversy-Audio in English],(in Kinyarwanda),
38.[Chapter 38—The Final Warning/The Great Controversy-Audio in English],(in Kinyarwanda),
39.[Chapter 39—The Time of Trouble/The Great Controversy-Audio in English],(in Kinyarwanda),
40.[Chapter 40—God's People Delivered/The Great Controversy-Audio in English],(in Kinyarwanda)=JESUITS,
41.[Chapter 41—Desolation of the Earth/The Great Controversy-Audio in English],(in Kinyarwanda),
42.[Chapter 42—The Controversy Ended/The Great Controversy-Audio in English],(in Kinyarwanda).
Appendix


text:
Ni kenshi umuntu ubyibushye cyane cyane abagabo bafite umubyibuho ukabije ku gice cy’inda,anyura ku bantu ukumva baramusetse bavuga ngo ziriya ni inzoka zibyimbye muri iriya nda, nyamara nubwo baba batamupimye ngo barebe niba ari byo, burya inzoka zo mu nda ziri mu bintu bitera umubyibuho ukabije.Akenshi iyo umuntu arwaye mu nda duhita twiyumvisha ko ubwo yatumbye, ari kuribwa se, cyangwa yagize impiswi. Nanone duhita dutekereza kwituma impatwe, ikirungurira n’ibindi bimenyetso binyuranye. Ni gacye dutekereza ko burya umunaniro, umubyibuho udasanzwe, kutaringanira kw’imisemburo, umunabi nabyo bishobora guterwa no kuba ufite inzoka zo mu nda.
Muri iyi nkuru tugiye kureba uko inzoka zo mu nda ndetse n’izindi ndiririzi na Mikorobe zishobora gutera umubyibuho ukabije.
Uko bigenda
“Iyo umuntu afite inzoka zo mu nda,indiririzi,bagiteri ndetse na za mikobe ,izi zangiza agahu k’imbere mu nzira y’igogorwa ry’ibiryo ( hashobora kuba mu muhogo,mu gifu cyangwa mu mara). Ibi bituma rero umubiri wacu utabasha gukamura intungamubiri zose zinjiye binyuze mu byo twariye kuko hari agace runaka kakabikoze none kangiritse. Ibi bigira ingaruka ku bindi bice by’umubiri, ni nayo mpamvu ibimenyetso bishobora kugaragarira ahandi nkuko hejuru twabibonye. Iyo rero umuntu afite ikibazo mu nzira y’igogorwa, ibi bitera kubyimbirwa mo imbere aho ikibazo kiri nuko ubutumwa bugahita butangwa buvuga ko umubiri wacu ukeneye umusemburo mwinshi witwa cortisol (uyu ni umusemburo ushinzwe kurwanya ububyimbirwe mu mubiri). Nyamara kandi uyu musemburo wa cortisol ushinzwe nanone kubika ibinure niyo mpamvu iyo ukozwe ari mwinshi byongera umubyibuho cyane cyane ku gice cy’inda bitewe n’ibinure byahitekeye.”
Wamenya gute ko ufite inzoka,indiririzi ndetse na Mikorobe mu nda ?
Nubwo ushobora kumva ibimenyetso bimwe na bimwe ugatekereza ko ufite ikibazo runaka, ariko kwa muganga honyine niho bemeza niba ufite inzoka zo mu nda cyangwa izindi mikorobe nyuma yo gukora ibizamini byaba iby’amaraso cyangwa umusarane. Nuramuka ubonye ibi bimenyetso bikurikira, uzihutire kugana kwa Muganga.
Indwara z’imikorere mibi y’urwungano ngogozi zihoraho (ikirungurira, kutagogorwa kw’ibiryo, gutumba, ibyuka mu nda, …)
Umunabi, kwiheba no kwigunga.
Guhora wumva ushaka ibintu birimo isukari no kumva wayirigata.
Umubyibuho udasanzwe kandi utagaragaza ikiwutera, kimwe no gushaka gutakaza ibiro ariko ukabona ntibigabanyuka.
Ubwivumbure ku mafunguro amwe n’amwe kandi mbere warayaryaga (ubugari, ibijumba, umuceri, ibishyimbo,…)
Impinduka ku misemburo ku bagore, harimo imihango ihindagurika ku buryo budasanzwe, kuribwa cyane uri mu mihango
Umunaniro
Gutonekara mu ngingo
Ubufasha
Iyo wumvise bimwe mu bimenyetso twabonye haruguru, harimo no kubyibuha utazi impamvu,wihutira kugana kwa muganga bakagupima bakareba niba nta nzoka zo mu nda waba ufite. Iyo basanze uzifite uhabwa imiti.
Ese wari uzi ko hari imiti myimerere ivura inzoka zo mu nda ndetse ikagufasha no kugabanya umubyibuho ?
Niba ufite ibi bibazo by’inzoka zo mu nda ndetse n’umubyibuho ukabije,ubu hari imiti myimerere ikozwe mu bimera yica za nzoka zo mu nda n’izindi mikorobe zitandukanye, hari n’indi miti igufasha kugabanya umubyibuho ukabije waba ufite. Iyi miti irizewe ku rwego mpuzamahanga kuko ibifitiye ubuziranenge butangwa n’ibigo bikomeye ku isi nka FDA (Food and Drug Admnistration) ndetse ikaba itagira ingaruka ku muntu wayikoresheje. Muri yo twavugamo nka : Parshield capsule,Intestine cleansing tea, garlic oil softgel , Proslim Tea,Lipid care tea,……
Aho wabona ubu bufasha
Uramutse ukeneye ubu bufasha, wagana aho HORAHO Life dukorera mu mujyi wa Kigali mu nyubako yo kwa Rubangura, muri etaji ya 3, umuryango wa 302 na 301. Wanaduhamagara kuri 0788698813/0785031649. ndetse Wanabasura ku rubauga rwacu ari rwo www.horahoclinic.rw.
REBA VIDEO HANO


text:
Kenshi na kenshi iyo uganiriye n’abasore n’inkumi wumva bamwe muri bo bagira ipfunwe ry’uko bakora imibonano mpuzabitsina batarashinga urugo, ndetse ugasanga akenshi ab’igitsina gore bo babigira ibanga rikomeye ngo hato batazavaho bitesha agaciro. Ku rundi ruhande ariko usanga abasore batarashinga urugo bo kuvuga ko bakoze imibonano mpuzabitsina aba ari ishema. Iyo uganiriye n’ibitsina byombi ntibatinya kuvuga akabari ku mutima ku bijyanye no gushira ifemba ry’imibonano mpuzabitsina igihe baba baramutse babonye abo bashingana urugo byemewe n’amategeko ndetse na Kiliziya. Umukobwa ubonye mugenzi we agize umusore umubwira ijambo ryiza rimwambika agatimba ashengurwa n’intimba ati, “ naba nawe aragikemuye ntazongera gukora bubyizi”, ariko agakubita agatoki ku kandi ati nanjye kizakemuka. Umusore nawe ati nimara kuzana uwanjye sinzongera kujarajara. Ariko se koko ibi byifuzo by’impande zombi ku bijyanye n’uko kubaka urugo byaba ari urukingo rw’irari ry’imibonano mpuzabitsina ryibasira abatararushinga byaba aribyo? Niba aribyo se kuki twumva abagabo baca inyuma abagore babo cyangwa se tukumva ngo mukarunaka akata kwa runaka utari umugabo we cyangwa ukumva umugabo runaka avuga ati ngiye kureba utunyogwe cyangwa umugore nawe akareba akana k’agasore kamurangiriza ibibazo? Aha rero tugiye kuva imuzi bimwe mu byo abashakanye bagomba kwirinda mu rwego rwo gutuma umushyikirano wabo mu buriri ubabera umugisha aho kubabera umuvumo bityo binakumbuze abatarashaka.Ubusanzwe ibyiyumvo n’imvamutima emwe n’ibizongamubiri by’umugabo n’umugore bigenda bitandukana. Uku gutandukana kugira ingaruka ku mishyikirano y’abashakanye. Kenshi ushobora gusanga umugabo akunda imibonano mpuzabitsina ku buryo we aba yumva ko yanayikora buri saha mu gihe umugore we ashobora kuba adakunda imibonano mpuzabitsina ku buryo kuri bamwe bumva bibahagije kuyikora rimwe mu byumweru bibiri cyangwa rimwe mu kwezi. Ku rundi ruhande hari abagore nabo bagira ubushyuhe cyane ku buryo baba bumva bakora imibonano mpuzabitsina inshuro nyinshi bishoboka mu gihe bashobora kuba bafite abagabo bakonje mbese badashishikazwa n’iki gikorwa cyane. Aha rero ni ruba ruzingiye kuko umwe mu bashakanye atabyitonzemo ashobora gusenya.
Umuhanga umwe witwa Friedrich Nietzsche, yaravuze ati, “ Abagore bakorana imibonano mpuzabitsina n’abagabo bashaka gukundwa, mu gihe abagabo bo bakunda abagore kugira ngo bemererwe imibonano mpuzabitsina.”
Nubwo bimeze gutya ariko ntibibuza ko havuka ibibazo mu buriri biturutse ku mpande zombi. Usanga akenshi na kenshi abagabo aribo bagira ubushake n’ubushyuhe bwo kwibona muri iki gikorwa cyane kurusha abagore kubera imisemburo y’ubugabo bwabo myinshi. Gusa ariko ntitwirengagije ko hari n’abagabo badakunda iki gikorwa cyo guhuza urugwiro bitewe n’imiterere yabo, akazi, imihangayiko yo gushakishwa ubuzima n’izindi mpamvu zitewe n’uko baba bafatwa n’abo bashakanye.
Ku bagabo bagira ubushyuhe cyane, ni byiza ko bagomba mbere na mbere kwiyumvisha imihindagurikire iba mu mubiri w’umugore maze bakabasha kwihanganira bagenzi babo banabaguyaguya babagusha neza kugira ngo bibone muri uyu mwanya mwiza wo gushyigikira umuryango. Abagore akenshi usanga biba ngombwa ko babana n’abagabo babo baganira ndetse bakanagirana umushyikirano wimbitse kugira ngo bumve babifuje cyane. Aha rero abaganga b’ibijyanye n’imikorere y’ibitsina bakaba bemeza ko igihe hari umushyikirano ntamakemwa hagati y’abashakanye ndetse hari n’urukundo nta kabuza bahuza urugwiro bigatinda ndetse ku buryo bashobora gukora imibonano mpuzabitsina byibuze kabiri mu cyumweru.
Gusa ariko nk’uko bikunze kugaragara mu ngo z’iki gihe, biragoye cyane ko izio nshuro zigerwaho kubera impamvu zitandukanye zirimo gushakisha imitungo n’ibyubaka urugo, gukora imirimo izanira urugo inyungu, kwita ku bana ndetse n’imiti imwe n’imwe yo kuringaniza urubyaro ishobora kugira ingaruka ku bijyanye no kwishimira imibonano mpuzabitsina ku ruhande rw’abagore. Ikindi cyiyongeraho ni umunabi ndetse n’uburakari bukunze kuranga abagore bamwe na bamwe bishobora kubagiraho ingaruka ku buryo n’ibyiyumvo byabo ku bijyanye n’imibonano mpuzabitsina bikaba byahagarara.
Ku ruhande rw’umugabo nawe ashobora kuzongwa n’ibibazo by’urugo bimugora bikanamubangamira mu micungire y’urugo no gufata ibyemezo. Aha rero bihumira ku mirari iyo afite umugore ushaka ko agendera ku byifuzo bye bityo bikamutera umutima mubi wo kumva atamwifuje ndetse hakaba hanavamo kumuhurwa. Ni byiza ko abagore bivanamo imyumvire y’aba kera ivuga ko ngo umugabo ari umwana w’undi ko agomba guhozwaho ijisho maze agafatwa neza, akubahwa dore ko burya ibyo umugore yabimokoreye nta kindi kiba gisigaye kitari ukumurundaho urukundo maze gahunda zikagenda neza cyane. Gusa na babagore bagira ubushake bw’imibonano mpuzabitsina kugeza ubwo bishyize abagabo ku nkeke, bakwiye kumva ko umugabo nawe abikora yashimye kandi adahangayitse. Ku bw’ibyo bagomba kureka ya myumvire ishaje ivuga ko ngo igitsina cy’umugabo gihora kiri tayari isaha n’isaha kuko nawe akenera kumva atuje kandi adafite ibimubangamiye mu mitegurire y’icyo gikorwa.
Imicungire y’amafaranga nayo iri mu bitera akavuyo mu ngo z’abashakanye noneho byagera ku madeni aba agomba kwishyurwa bigahumira ku mirari. Kenshi usanga umugabo atagira agatege ko gutera akabariro mu gihe ahangayitse cyane. Ibi rero bishobora kuba intandaro yo gusenyuka k’umuryango aho umugore ashobora guca inyuma umugabo we ngo akunde ashakishe uburyo yakwirwanirira ngo akemure ikibazo.
Mu bubatse burya umwana ni umugisha. Gusa iyo abashakanye bari basanzwe badashyira ingufu mu kuryoshya kwabo birabagora cyane kugira ngo bongere gutera akabariro. Kenshi usanga abagore benshi urukundo rwabo barusuka ku bana maze abagabo babo bagacuka. Usanga akenshi n’iyo umugabo agize icyo abaza umugore aramushwishuriza akamubwira ko ari guha umwana ibere cyangwa ko atameze neza nyamaze ari ukumwikiza. Ni byo koko umwana aba agomba kwitabwaho, ariko na none igihe umugore adacunze neza ntiyite ku mugabo we, biba byoroshye cyane ko abandi bashobora kumumwitiraho bityo akamubura amureba.
Kutamenya guhuza ibitsina, kutamenya ibishimisha mugenzi wawe muri iki gikorwa, ubujiji ndetse n’imiziro imwe n’imwe ishingiye ku gitsina bigira ingaruka ku mibonano mpuzabitsina hagati y’abashakanye. Gusa ubu abantu bagenda bajijuka gahoro gahoro ku buryo hari bimwe bigenda bicika nubwo ibibazo bishingiye ku mibonano mpuzabitsina bigenda byiyongera umunsi ku wundi. Ibi bikaba biterwa n’uko muri iki gihe abasore n’inkumi bajya gushaka barabanje kugacishaho. Usanga akenshi iyo uwakinnye cyane ahuye n’udafite akamenyero mu kibuga akamubihiriza biba imbarutso yo kutamwubakiraho maze ugasanga aka ya mvugo yadutse vuba aha y’uko abashakanye iyo bacanye inyuma ngo baba bagiye kurya muri Resitora. Nyamara birakwiye ko ufite icyo azi yakagombye kurenga isoni dore ko ngo burya zirisha uburozi maze akagira icyo yigisha mugenzi mu rwego rwo gukomeza urugo rwabo. Muri iki gihe turimo kandi ntibikwiye ko umugabo aca umugore we inyuma amuziza kutamuryohereza kandi afite igihe gihagije cyo kumwunganira amubwira ibimugwa ku mutima ndetse akanamwigisha.
Mu rwego rwo gutagatifuza iki gikorwa, dore ibyo abashakanye bakwiye kwitaho aho guhora baryana cyane cyane ko iyi ngingo ariyo nkingi ya mwamba y’umubano wabo. Ni byiza ko abashakanye bajya bahora baganira, batera urwenya kugira ngo igihe bamarana bishimanye , baseka cyiyongere maze binategure igikorwa nyamukuru. Mugabo, umugore wawe niyo nshuti y’inkoramutima ya mbere ugomba kugira nk’uko nawe mugore, umugabo wawe ariwe nshuti nyanshuti magara ufite. Aha rero ntimugomba guhishanya amabanga kuko burya icyo uhisha uwo mwashakanye bishyira kera bikamenyekana. Ni byiza ko igihe mwazamuye akaboko mugira muti turemeranye mu bibi n’ibyiza mutakagombye gukwepana.
Abashakanye bakwiye guhora biga kunoza umubano wabo kabone nubwo haba hari ibyo batumvikanaho. Ni byiza ko haboneka uharira undi kandi ntibibangamire inyungu z’urugo cyangwa se ngo bigire uwo bikomeretsa. Aha usanga akenshi bishoborwa na bake kuko buri wese aba ashaka kwihagararaho no gukurura yishyira aribyo akari cyera bibyara intonganya ndetse n’ihohoterwa iyo hatagize ushyira mu gaciro ngo acishe bugufi. Ibi kandi byo guhora bahanganye bituma ubwuzu n’urugwiro umwe yakagiriye undi bigenda biyoyoka maze byagera mu buriri bigahinduka umwaku aho umwe atera undi umugongo. Iherezo akenshi ni ugusenya.
Ni byiza na none ko abashakanye babagarira urukundo rwabo babicishije mu kiganiro cyimbitse. Aha si ukuganira bisanzwe by’imvura iragwa, ahubwo n’ukuganira gushingiye ku gusesengura ukamenya mugenzi wawe by’ukuri, ukamenya ibyo yanga, ibyo akunda, uko wamwitaho, uko akubona, uko wamwitwaraho ndetse yemwe ukanamenya n’imihindukire ye n’uburyo ushobora kubyitwaramo hatabaye amakimbirane akabije. Ibi rero iyo abashakanye bombi babashije kumenya uko babyitwaramo barubaka, bakagira umunezero, bagatunga bagatunganirwa kuko baba bumva ibintu kimwe ndetse yemwe n’imibonano mpuzabitsina yabo ntigire ikiyihungabanya.
Hamwe n’urukundo, abashakanye bagomba kwemerana. Aha umugabo akemera umugore we uko ari ndetse n’umugabo akemera uko mugenzi we ari. Ibi imiryango imwe n’imwe ntibasha kubigeraho kubera ko kenshi usanga abagore cyane cyane bashaka guhindura abagabo babo uko babyifuza. Ni byiza ko yaba hagati y’umugabo n’umugore ntawe ugomba kumva ko agomba guhindura mugenzi 100% nkawe. Nk’uko abemera Imana babisoma muri Bibiliya, umwe mu bashakanye agomba kwirinda kubera mugenzi we umutwaro cyane yirinda ibikorwa byo gusesagura, gusuzugura cyangwa gusuzuguza uwo mwashakanye, kumufata nabi, kumunegura, kumufata uko ubyishakiye dore ko ngo burya icyo wifuza ko utakorerwa ntukagikorere mugenzi wawe. Kuri ibi byose hiyongeraho kubabarirana hagati y’abashakanye kuko burya kugwa mu makosa ntawabyirinda gusa kuyagumamo nicyo kibazo. Ibi byose hamwe no gusanga, kwicisha bugufi ndetse no gushyira mu gaciro nibyo byubaka urugo.
Nsoza ndagira ngo aho kugira ngo wowe wubatse uhora wumva udashishikajwe n’imibonano mpuzabitsina ndetse ukumva ko igihe mugenzi wawe agusabye ko muyikorana aba abiguhatiye cyangwa se agushyizeho akavuyo , subiza agatima impembero ugarukire uwo ukunda umurinde kubabara no gukora icyaha cyo kwifuza. Wowe ukunda kwikorera iki gikorwa bityo uwo mwashakanye yagutera umugongo ukumva ko hari uburenganzira wimwe, muganirize umenye ikibimutera munoze umubano wanyu nta kabuza ibibazo byinshi bishingiye kuri iyi ngingo bizakemuka. Erega n’ibyanditswe byera biha umugisha imibonano mpuzabitsina hagati y’abashakanye nk’uko Pawulo abibwira abashakanye ko nta mpamvu yo kwiyimana kugeza ubwo umwe muri bo atangira ingeso mbi zo kwifuza arizo zisenya umuryango. Nubwo gushaka ari bumwe mu buryo bwo gushira ipfa n’umururumba w’imibonano mpuzabitsina, ntibikwiye guhubukirwa nk’uko bamwe babigenza kugira ngo bahindure irangamimerere ryabo ariko bitabarimo namba. Birakwiye na none ko imibonano mpuzabitsina y’abashakanye ijyana gutekereza kubikomeza urugo hitabwa ku iterambere ryarwo mu mibereho myiza, ubukungu, guteganiriza ejo hazaza, kurera abana ndetse no kubana neza n’imiryango n’ababazengurutse muri sosiyete.
Video Abakobwa Beza
Ese Kurushinga Niwo Muti Wo Kurangiza Irari ry'Igitsina
Kenshi na kenshi iyo uganiriye n’abasore n’inkumi wumva bamwe muri bo bagira ipfunwe ry’uko bakora imibonano mpuzabitsina batarashinga urugo, ndetse ugasanga akenshi ab’igitsina gore bo babigira ibanga rikomeye ngo hato batazavaho bitesha agaciro. Ku rundi ruhande ariko usanga abasore batarashinga urugo bo kuvuga ko bakoze imibonano mpuzabitsina aba ari ishema. Iyo uganiriye n’ibitsina byombi ntibatinya kuvuga akabari ku mutima ku bijyanye no gushira ifemba ry’imibonano mpuzabitsina igihe baba baramutse babonye abo bashingana urugo byemewe n’amategeko ndetse na Kiliziya. Umukobwa ubonye mugenzi we agize umusore umubwira ijambo ryiza rimwambika agatimba ashengurwa n’intimba ati, “ naba nawe aragikemuye ntazongera gukora bubyizi”, ariko agakubita agatoki ku kandi ati nanjye kizakemuka. Umusore nawe ati nimara kuzana uwanjye sinzongera kujarajara. Ariko se koko ibi byifuzo by’impande zombi ku bijyanye n’uko kubaka urugo byaba ari urukingo rw’irari ry’imibonano mpuzabitsina ryibasira abatararushinga byaba aribyo? Niba aribyo se kuki twumva abagabo baca inyuma abagore babo cyangwa se tukumva ngo mukarunaka akata kwa runaka utari umugabo we cyangwa ukumva umugabo runaka avuga ati ngiye kureba utunyogwe cyangwa umugore nawe akareba akana k’agasore kamurangiriza ibibazo? Aha rero tugiye kuva imuzi bimwe mu byo abashakanye bagomba kwirinda mu rwego rwo gutuma umushyikirano wabo mu buriri ubabera umugisha aho kubabera umuvumo bityo binakumbuze abatarashaka.Ubusanzwe ibyiyumvo n’imvamutima emwe n’ibizongamubiri by’umugabo n’umugore bigenda bitandukana. Uku gutandukana kugira ingaruka ku mishyikirano y’abashakanye. Kenshi ushobora gusanga umugabo akunda imibonano mpuzabitsina ku buryo we aba yumva ko yanayikora buri saha mu gihe umugore we ashobora kuba adakunda imibonano mpuzabitsina ku buryo kuri bamwe bumva bibahagije kuyikora rimwe mu byumweru bibiri cyangwa rimwe mu kwezi. Ku rundi ruhande hari abagore nabo bagira ubushyuhe cyane ku buryo baba bumva bakora imibonano mpuzabitsina inshuro nyinshi bishoboka mu gihe bashobora kuba bafite abagabo bakonje mbese badashishikazwa n’iki gikorwa cyane. Aha rero ni ruba ruzingiye kuko umwe mu bashakanye atabyitonzemo ashobora gusenya.
Labels: urukundo


text:
Pacifique RURANGWA ni umwanditsi w’iki gitekerezo. Ni Umunyarwanda uba mu gihugu ukurikiranira hafi Politiki y’igihugu. Yahawe igihembo na Komisiyo y’Uburenganzira bwa Muntu mu Rwanda (NCHR) cy’uwanditse inyandiko yahize izindi ku bwisanzure bwo gusenga (article on freedom for worship) mu Rwanda (2016). Ubwo Perezida Kagame yatangiraga kuyobora u Rwanda mu nzibacyuho, mu w’ 2000, yasezeranyije byinshi birimo komora ibikomere […]Irambuye
Akarere ka Afurika y’Iburasirazuba mu cyerekezo 2050 cyerekeza akarere ku bukungu buri hejuru y’ubuciriritse, ubushake bwa Politike za guverinoma by’umwihariko iy’u Rwanda ifite mu guteza imbere inganda, abashoramari n’abanyenganda bakwiye kububyaza umusaruro dore ko bifitiye n’amaro abaturage kuko bizatanga imirimo myinshi. Guverinoma y’u Rwanda iherutse gutangira ibiganiro na ba rwiyemezamirimo bakorera mu Rwanda hagamijwe guteza imbere […]Irambuye
Mu gihe inzego zahagurukiye kurwanya urusaku ruterwa n’imirimo itandukanye irimo n’iyo mu nsengero, izo nzego zikwiye kureba n’ikibazo cy’itegeko ryakwifashishwa mu guhana abateza urwo rusaku. Ese hari ibikoresho byifashishwa mu gupima urusaku ? ni uruhe rugero rutakwihanganirwa? Burya iki ikibazo gifitanye isano n’ibidukikije! Hashize imyaka itanu ngerageje gusesengura uko iki kibazo giteye mu mujyi wa […]Irambuye
Muri Islam bateranye hejuru, muri ADEPR birukanye kanaka, twe twavuye muri ADEPR dushinga iryacu dini ngo twagure ubutumwa bw’Imana, Mufti twamuhaye iminsi 21 ngo yisubireho, Imana yantumye kuri aka gasozi ngo mpashinge itorero ryayo ndihe ubutumwa yampaye, Amaturo ntabwo tuzi imikoreshereze yayo……aya n’andi menshi ni amagambo y’amakimbirane no kutumvikana bya hato na hato bimaze igihe […]Irambuye
Icyapa kiriho ba Miss Rwanda babiri basoma ku itama umuhanzi King James cyateje urunyurane rw’ibitekerezo n’impaka ndende ku bakurikiye ibyacyo. Nakurikiye izi mpaka nzisangamo ukuri ku ruhande rw’abumva kuba iki cyapa cyamanuwe nta mpamvu ifatika no ku ruhande rw’abumva ko icyapa nka kiriya kidakwiye mpasanga ukuri. Ndagerageza kugereranya impande zombi uko nabonye zivuga kuri iki […]Irambuye
Buri mwaka hashyirwaho insanganyamatsiko igendanye n’icyumweru cyo kwibuka Jenoside yakorewe Abatutsi. Muri uyu mwaka iyo nsanganyamatsiko ikaba ari ’’Kwibuka twiyubaka.’’ Nyuma y’imyaka 20 Jenoside yakorewe Abatutsi ibaye, hakaba hagaragara iterambere mu mibereho ya bamwe mu bayirokotse, kuko bitabwaho bagahabwa ubufasha butandukanye. Ubwo bufasha bahabwa burimo kubakirwa amazu, kuvuzwa, kurihirwa amashuri, guterwa inkunga mu mashyirahamwe , […]Irambuye
Gushyira imbaraga ku rurimi rwali rwarasigajwe inyuma n’amateka cyane cyane nk’icyongereza mpuzamahanga birakwiye ariko ntibyagombaga gusubiza inyuma izindi ndimi. Abigisha twabonye ingaruka zabyo mu burezi: abana barangije amashuri yisumbuye binjira muri Kaminuza nta rurimi na rumwe bazi kuvuga neza ndetse ikinyarwanda cyo ntibatazi no kucyandika neza . Mu mashuri mato, umwana amenya umubare gatatu mu […]Irambuye
Muri ibi bihe Leta y’u Rwanda yahagurukiye kuzamura ireme ry’Uburezi mu mashuri. Ariko hari ibintu bimwe yakagombye kwibandaho cyane bizahaje iryo reme, kugira ngo nimara kubirwanya yivuye inyuma, iryo reme twifuza mu burezi bwo mu Rwanda rizagerweho nta gisibya. Bimwe mu byo Leta igomba kwibandaho bizahaje ireme ry’uburezi mu Rwanda ni ibi bikurikira. Ubucucike mu […]Irambuye
Muraho neza? Ndashimira Umuseke.com kuri aka kanya yahaye abasomyi bawo ngo tujye dutanga ibitekerezo. Ndashimira cyane abagenda batanga ibitekerezo byabo bagamije kugira icyo bubaka. Nanjye nicyo ngamije, ariko mu buryo bujoora. Nishimira byinshi bimaze kugerwaho mu Rwanda, icy’ibanze kiruta byose ni umutekano n’amahoro biri mu gihugu cyacu. Wabyemera, utabyemera abanyarwanda bari mu gihugu baratekanye pe […]Irambuye
Umuntu wese yaba umunyarwanda cyangwa undi hari ikintu yakagombye guha agaciro kuko nacyo kikamuha, igihugu cyawe ni cyo kintu cyonyine ufite ku isi. Utekereje neza wasanga impamvu nyamukuru yatumye wowe ubaho ni ukugirango uzane ibyiza mu gihugu cyawe. Iyo ndebye u Rwanda nk’igihugu, nkareba n’abaturarwanda bose nsanga dufite igihugu cyahawe umugisha. Dore impamvu: 1.Umugisha wo […]Irambuye


text:
YASUWE 36
Mu muhango wo guhererekanya Ubuyobozi hagati ya Guverineri Munyantwali Alphonse wari usanzwe ayobora Intara y’Iburengerazuba hamwe na Guverineri mushya w’iyi Ntara Habitegeko François, Munyantwali yagaragaje ibikorwa byagezweho b’Intara y’Iburengerazuba amwereka n’akazi amusigiye agiye gukomeza.
Ni umuhango wabaye kuwa kabiri, tariki ya 23 Werurwe 2021, uyoborwa na Minisitiri w’Ubutegetsi bw’Igihugu, Bwana Gatabazi Jean Marie Vianney.
Guverineri ucyuye igihe, Bwana Munyantwali avuga ko Intara y Iburengerazuba ari nziza kandi ifite amarembo ayihuza n’izindi ntara ndetse n’ibindi bihugu byegeranye n’u Rwanda, avuga ko ifite amahirwe menshi ayiteza imbere nka Pariki Eshatu zirimo (Nyungwe, Gishwati-Mukura na Pariki y’Ibirunga ihuriyeho n’Amajyaruguru), Imipaka itandatuziyihuza n’ibindi bihugu, ibyambu by’ubucuruzi ku kiyaga cya Kivu, ibibuga by’indege bibiri n’inganda ebyiri zicukura Gazi methane mu gufasha igihugu kubona amashanyarazi akoreshwa.
Ni intara ifite amasoko yambukiranya imipaka mu turere twa Rusizi, Nyamasheke, Karongi na Rubavu, ndetse ikagira umusaruro mwinshi uboneka mu buhinzi bitewe n’ubutaka bwiza.
Ni intara ikize ku hantu nyaburanga n’amateka bikurura ba mukerarugendo, Munyantwali avuga ko ibi byiza biboneka hari n’imbogamizi bigira nk’ikibazo cy’ibiza byibasira iyi ntara.
Agira ati “Kimwe mu bibazo iyi Ntara ifite ni ibikorwa remezo bidahagije harimo Imihanda, kuko imihanda n’amateme byangizwa n’ibiza buri gihe ndetse n’ubu hakaba hari ibiri gukorwa mu Karere ka Ngororero.”
Navuga ko mu buhinzi hakenewe kongerwa inyongeramusaruro mu kuzamura umusaruro, kubungabunga ibidukikije cyane icyogogo cya Sebeya, amapariki n’amashyamba, navuga ko hari byinshi byakozwe mu kubaka amahoteli ariko aracyacyeneye gutezwa imbere.
Munyantwali avuga ko Intara y’Iburengerazuba ifite imijyi itatu yunganira umujyi wa Kigali harimo Rusizi, Rubavu na Karongi akavuga ko Rusizi na Rubavu ibikorwa remezo bigeze kure ariko muri Karongi hakeneye gufashwa mu gutunganywa no kongera imihanda
Akomeza avuga ko hakenewe kongera ubuso bw’ubutaka buhingwaho icyayi, gukurikirana ibikorwa byo kubaka amato yakoreshwa mu kiyaga cya Kivu, guteza imbere ubworozi bw’amafi mu Kivu, guteza imbere gahunda ya Ejoheza, ariko ngo hakwiye imbaraga mu gukurikirana ibikorwa by’amakoperative nibyo akora kugira ngo ateze imbere abayarimo.
Akomeza avuga ko hakenewe kuzamura imibereho myiza y’abaturage haherewe kubari muri gahunda ya VUP, gukemura ibibazo by’abaturage, kubungabunga umutekano w’Intara n’Igihugu kuko ari Intara ihana imbibe n’Igihugu cya Congo n’u Burundi.
Munyantwali avuga ko kimwe mu bibazo byihutirwa ari ugushyira abakozi mu kazi kuko bitanga icyuho mu gutanga serivisi nziza ku baturage.
Munyantwali ashimira Perezida Kagame wamuhaye amahirwe yo gukorera Igihugu ariko agashimira abaturage bamufashije gukora inshingano, akavuga ko azakomeza gukorera igihugu bidashidikanywaho.
Guverineri Habitegeko François wahaye inshingano zo kuyobora Intara y’Iburengerazuba avuga ko umusingi Munyantwali amusigiye azawuhereho mu kwihutisha iterambere ry’Intara n’abayituye.
Habitegeko ati “Gahunda zirimo gukorwa tuzazikomeza duzafasha uturere kuzishyira mu bikorwa, tubagire inama no gukora ubuvugizi, gukomeza kubyaza umusaruro amahirwe ahari. Ndizera ko urugamba rw’iterambere rugiye kwihuta dufatanyije nabo dusanze.”
Ndizera ko hahindutse umutoza ariko ikipe itsinda irakomeza kuko umutoza mukuru Perezida Paul Kagame turamufite n’umurongo yaduhaye tuzakomeza kuwubakiramo.
Ndizera ko ubunararibonye bwawe buzakomeza kudufasha guteza imbere imibereho myiza y’abaturage.
Minisitiri w’Ubutegetsi bw’Igihugu Jean Marie Vianney Gatabazi ashimira Munyantwali Alphonse imirimo yakoze akavuga ko yafashije abanyarwanda kugira imibereho myiza kuva akiri Burugumesitiri, umuyobozi w’Akarere kugeza ku rwego rwa Guverineri.
Minisitiri w’Ubutegetsi bw’Igihugu Gatabazi asaba Habitegeko kwegera abaturage no kubafasha gukemura ibibazo afatanyije n’inzego asanze zirimo amadini n’amatorero, urubyiro n’abikorera.
Minisitiri w’Ubutegetsi bw’Igihugu Gatabazi ati “Gufatanya n’abafatanyabikorwa ni ingenzi ariko gukemura ibibazo by’abaturage ni inshingano, kuko iyo ugiriwe ikizere hari ibintu bitatu ugomba kumenya; birimo kudatakaza ikizere ugirirwa mu bantu benshi, gusobanukirwa neza inshingano ufite hamwe no kumenya uhuremere bw inshingano wahawe.”
Minisitiri Gatabazi asaba inkunga abayobozi kuko atari we uzakora byose ahubwo azafatanya n’abandi.
Minisitiri w’Ubutegetsi bw’Igihhugu Gatabazi avuga ko abayobozi bagomba gushyira imbere siporo igihe izaba yongeye kwemerwa, cyakora avuga ko ingamba zo kurwanya icyorezo cya Covid-19 bigomba gushyirwamo imbaraga kugira ngo kitazasubiza abantu inyuma mu Iterambere.


text:
Nyuma yo kubona ko Akarere ka Gicumbi kari mu tw’imbere mu Gihugu twibasirwa n’ibiza bikomoka ku mihindagurikire y’ibihe n’imiterere y’imisozi, Leta y’u Rwanda ibinyujije muri Fonerwa ku bufatanye na Green Climate Fund, batangije umushinga Green Gicumbi ufite intego yo kurengera ibidukikije.
Bamwe mu baturage bafashijwe mu kuvugurura amashyamba yabo, bavuga ko mbere uyu mushinga ukiza babanje kutawumva neza nyamara batarabonaga umusaruro mu mashyamba bari bafite.
Mbarushimana Aloys wo mu Murenge wa Byumba mu Kagari ka Gacurabwenge wavugururiwe ishyamba ku musozi wa Bishyita yagize ati" Aya mashyamba ubundi abenshi twayarazwe na ba sogokuru kuko ibishyitsi wabonaga byanamye ryari ryarashaje. Twakuragamo ibiti bito cyane by’imishingirizo.
“Mbere baza kutubwira ngo tuvugurure twabanje kumva ko bagiye kudutwarira ishyamba, nyuma baradusobanuriye turabyumva kugeza ubwo banaduhayemo akazi ari naho nakuye amafaranga nishyuye mituweli nkaguramo n’ihene. Ubu nibwo tumaze kubona akamaro karyo kuko ibiti bateye bikura nk’imibyare urabona bishimishije kandi n’ishyamba riracyari iryacu”.
Mukamana Vestine na we yagize ati " Mbere hazaga amazi y’imvura ava mu Mujyi agakushumukana byose akabiroha ipfo, agasenyera abantu agataba n’ibihingwa byo mu gishanga. Ibiti wasangaga bicucitse hakeraho duto cyane. Batwigishije gukora amaterasi ku buryo iyo imvura iguye amazi agumamo akagirira ibiti akamaro. Ubu tuzi kurengera iri shyamba kuko turarikorera neza kandi igihe nikigera tuzasarura ibiti byiza.”
Umuyobozi w’umushinga Green Gicumbi muri Fonerwa, Kagenza Jean Marie Vianney, avuga ko abaturage b’i Gicumbi mbere batari bazi akamaro ko gusazura amashyamba, ku buryo no ku yitaho byari ikibazo.
Ati “Wasangaga abaturage akenshi babyinubira, turabasobanurira, turabigisha none ubu barimo baravuga ibyiza bayabonyemo mu gihe gitoya. Twabahaye ibiti bikura vuba ku buryo igiti kikamara amezi atandatu gifite metero ebyiri. Ubu iyo bagiye gusazura barabirwanira, duteganya gusazura amashyamba kuri hegitari zirenga 350 muri iyi mpeshyi"
Umuyobozi w’Akarere ka Gicumbi, Ndayambaje Felix, yavuze ko hegitari zigera kuri 400 y’amashyamba yari yarangiritse zimaze gusazurwa kandi ko bazakomeza gufasha abo baturage gukurikirana ayo mashyamba kugira ngo atange umusaruro wifuzwa.
Yagize ati “Tuzakomeza kuba abaturage hafi tunabafasha kuyitaho ku buryo yazatanga umusaruro uteganyijwe. Gahunda yo gukomeza kuvugurura ayo mashyamba ashaje izakomeza kugeza havuguruwe ari kuri hegitari zigera kuri 23 000”.
Akarere ka Gicumbi gafite amashyamba ku buso bwa hegitari 23 000. Mu myaka ibiri iri imbere barateganya byibura gusazura hegitari zigera ku 1500.
Umushinga wa Green Gicumbi watewe inkunga ya miliyoni 32 z’amadolari ya Amerika yatanzwe n’Ikigega gitera inkunga imishinga yo guhangana n’Imihindagurikire y’Ibihe (GCF). Ni inkunga yo gushyira mu bikorwa umushinga wo kubakira ubudahangarwa abaturage bo muri ako karere ku guhangana n’ingaruka zikomoka ku mihindagurikire y’ibihe, guteza imbere ubuhinzi bwihanganira imihindagurikire y’ibihe, imiturire itangiza ibidukikije n’ibindi bikorwa byita ku kurengera ibidukikije.


text:
Kuri uyu wa gatandatu taliki ya 04 Gicurasi, impuguke mu ijambo ry’Imana Bwana Samuel Ntibayizi yagaragaje urufunguzo rwo kujya mu ijuru urwo ari rwo ,yifashishije ijambo ry’Imana dusanga muri Bibiliya.
Ni mu gihe abantu benshi bibwira ko kwizera Yesu Kristo ko ari umwana w’Imana akaba yaranabyawe na Mariya byonyine byatuma uragwa ubugingo buhoraho,maze ukinjira mu bwami bw’ijuru ntazindi nzitizi.
Aganira n’umunyamakuru w’Isezerano.com ,Bwana Samuel Ntibayizi yakomoje cyane ku rufunguzo rwa nyarwo rwo kujya mu ijuru ,anavuga ko kwizera Yesu kristo gusa bidahagije kuko n’abadayimoni bamwizera.
Yagize ati :”iyo dusomye mu gitabo cya Yuda 1 :6 hatubwira ko abadayimoni bari abamalayika batarinze ubutware bwabo bituma bajugunywa ikuzimu.Ibi bitwereka neza ko Abadayimoni bazi neza ko Yesu ari Kristo bakanabyizera”.
“Nyamara urufunguzo rwa nyarwo rwo kujya mu ijuru ni “ukwizera gukiza”.Ukwizera gukiza si ubumenyi bwo mu mutwe gusa kuko kumenya ko Yesu Kristo ari umwana w’Imana ukanizera ko yapfuye nkuko abantu b’intwari bapfa,ntibyaguhesha ubugingo buhoraho”.
“Ukwizera gukiza si ukwegera Imana gusa mu gihe cy’ibibazo kuko hari abantu bagarukira Imana kubera ko ubushomeri bwabarembeje,inzara ,uburwayi,kubura urubyaro n’ibindi.Bamara gusubizwa bakibagirwa Imana,bene uko kwizera ni ukw’akanya gato.Ni Kwiza nako ariko ntikwakiza umuntu(Abakorinto 15 :19)”.
Ukwizera gukiza icyo ari cyo
“Ukwizera gukiza ni ukwisunga Yesu Kristo wenyine ngo aguhe ubugingo buhoraho.Ibyakozwe n’intumwa 16 :31 haratubwira ngo” izere umwami Yesu urakira”.Bisobanura ngo isunge Yesu urakira.Ukwizera gukiza kurangwa no kumenya ugasobanukirwa neza umurimo Yesu Kristo yadukoreye ku musaraba,kudashidikanya ukemeza neza ubikuye ku mutima ko ibyo Yesu yadukoreye ari ukuri ,ukanizera Yesu Kristo bisobanura kumwisunga ngo aguhe ubugingo buhoraho.Umuntu wese udafite bene uku kwizera gukiza nta bugingo buhoraho afite kuko ari rwo rufunguzo rwo kwinjira mu bwami bw’ijuru”.
Impuguke mu ijambo ry’Imana Bwana Samuel Ntibayizi ni umwigisha akaba n’umucukumbuzi mu ijambo ry’Imana(Theology) .Asengera mu itorero ry’ADEPR ,iyi nyigisho y’urufunguzo rwa nyarwo rw’ijuru akaba ayitanze mu gihe isi yose iri mu minsi minsi ikurikira Pasika.


text:
Imakimbirane ngo niyo aza ku isonga mu gusenya zimwe mu ngo zo mu Karere ka Muhanga, ahanini akaba nayo ngo aterwa no kutumvikana ku mitungo.
Abaturage bavuga ko ibibazo byinshi mu miryango biterwa no gushaka inyungu no kwikunda, aho usanga ngo hamwe na hamwe buri wese aba yifuza kwiharira imitungo.
Biziyaremye Jean Paul wo mu Murenge wa Cyeza, avuga ko abunzi bahura n’ikibazo gikomeye cyo guhuza abagore n’abagabo baba bashyamiranye kubera imitungo.
Yagize ati "Ikibazo gikomeye imiryango ifite ni icy’amakimbirane akomoka ku mitungo. Ibi biri no mu bituma mwumva ingo zasenyutse bitewe n’iki kibazo.”
Aha yanakomeje avuga ko ibi bifitanye isano n’ubusinzi, aho usanga ngo umugore cyangwa umugabo yirirwa mu kabari asesagura amafaranga, yataha akabipfa na mugenzi we.
Kuri iki kibazo, umuturage witwa Mukashema Olive, yatangarije ikinyamakuru Izuba Rirashe ko urugo rwe ruri muri zimwe zahoranaga amakimbirane atewe n’uko umugabo we yahoraga asesagura amafaranga mu tubari.
Yavuze ko nyuma yo kugirwa inama mu kagoroba k’ababyeyi, ariho bagize amahoro, ati "Natwe rwari rugiye gusenyuka bitewe n’ubusinzi.”
Yakomeje avuga ko nta gihe batahoraga mu bibazo by’ubukene, kutishyurira abana ubwisungane mu kwivuza, inzara n’ibindi byaterwaga n’ayo makimbirane.
Mu rwego rwo gukemura ibi bibazo, Abayobozi bo bavuga ko begera aba baturage bakagirwa inama z’uko bahindura imyifatire, byakwanga bakagana inkiko zikabatandukanya.
Ibi ngo ni mu rwego rwo kwirinda ko ayo makimbirane yazabyara ibindi bibazo bikomeye birimo gukomeretsanya ndetse n’ubwicanyi, nk’uko byatangajwe n’Umuyobozi w’Akarere ka Muhanga Wungirije ushinzwe imibereho myiza, Mukagatana Fortunée.


text:
Kuri uyu wa kabiri mu gitondo twumvise inkuru ibabaje kuri radio flash ijyanye n’amagambo mabi yavuzwe na Hon. Byabarumwanzi. Amagambo ababaje cyane ndetse akaba ari amagambo adakwiye kuvugwa n’umuntu ukorera Leta cyane intumwa ya rubanda kuko arimo agashinyaguro, kutemera Leta y’u Rwanda, FPR inkotayi no kutiyumva muri bagenzi be.
Gusa abo twari kumwe twumva iyo nkuru hari uwatubwiye ko niba ari Byabarumwanzi wabivuze bidatangaje kuko baca umugani mu Kinyarwanda burya ngo “izina ni ryo muntu”. Ubundi mu Kinyarwanda iyo havuzwe inkuru yifuriza inabi umuntu cyangwa umuryango runaka, abandi bantu runaka bagaye iyo nkuru mbi cyangwa bumva itari ngombwa ko ivugwa, baravuga bati “ byabara umwanzi”. Byabarumwanzi rero yavuze amagambo mabi yavugwa gusa n’umuntu ufite urwango mu mutima, wanga u Rwanda, FPR na bagenzi baba abakiriho ndetse n’abatuvuyemo.
Imyitwarire mibi, amagambo mabi ya Byabarumwanzi kuri Nyakwigendera Mucyo n’urupfu rwe.
Birababaje cyane kubona Byabarumwanzi yaramenyeshejwe urupfu rutunguranye rwa Senateri Mucyo akica amatwi, ntahagarike inama. Gusa ikibabaje cyane ni uko yageretseho amagambo mabi cyane akavuga ngo “urupfu rwa Senatri Mucyo ntirwahagarika inama kuko ngo Mucyo yari yarapfuye kera”. Ibi bintu byabara umwanzi koko, nta wundi wabivuga atari Byabarumwanzi.
Umuntu yakwibaza impamvu Byabarumwanzi avuga ko Senateri Mucyo yari yarapfuye kera kandi yaritabye Imana ari ku kazi, yaraje ku kazi yitwaye mu modoka. Wenda Byabarumwanzi yaba yarashakaga kuvuga ko Impanuka yo kugwa kuri escalier yahitanye Mucyo yabaye asanzwe hari indi ndwara afite? Niba ari n’ibyo yashakaga kuvuga ndagirango mbwire Byabarumwanzi ko ari icyaha gikomeye kuko na Byabarumwanzi ubwe, ku myaka ye, ntabuze indwara afite, agendana, akorana akazi. Byabarumwanzi rero ubu uramutse upfuye ntwavuga ngo “yari warapfuye kera”.
Tugarutse kubyo umuco wa Kinyarwanda uteganya ndagirango menyeshe Byabarumwanzi ko hari amagambo umuntu atavugwa iyo umuntu atakaje ubuzima, iyo abantu bafite ikiriyo, iyo igihugu kiri mu cyunamo cyangwa mu bindi bihe bifitanye isano n’imihango y’urupfu cyangwa gushyingura abitabye imana.
Ariko ikintu kibabaje kurushaho ni ukuntu umuntu nka Byabarumwanzi adashobora kwitondera ibyavuga nibura ngo najya kubivuga abanze atekereze inshingano ze nk’intumwa ya Rubanda: Byabarumwanzi aba muri Komisiyo y’uburenganzira bwa muntu, Ubumwe bw’Abanyarwanda no kurwanya Jenoside. Byabarumwanzi aramutse atirengagije inshingano zijyanye n’iyi Komisiyo abamo ntiyavuga amagambo nkariya.
Kwica akazi, kuvangira bagenzi be, kwangisha abaturage ubutegetsi
Byabarumwanzi na bagenzi be bari muri Nyamagabe banasuye na Gereza baganiriza abafungwa biganjemo abakoze jenoside yakorewe abatutsi. Bamporiki yatanze ikiganiro abafungwa baranyurwa bamuha amashyi y’urufaya. Byabarumwanzi afashe ijambo abwira abafungwa ngo “ Jye sinkeneye ayo mashyi mwahaye Bamporiki”. Arakomeza aravuga ngo “Hon. Bamporiki, mujye mumuha amashyi jye sindi inkomamashyi nka Bamporiki”.
Aya ni amagambo mabi cyane muri politiki. Kubwira abafungwa ko adakeneye amashyi nk’ayari amaze guhabwa Bamporiki nyuma kubaganiriza bakanyurwa, bivuze ko Byabarumwanzi yagiye kuganiriza abafungwa yumva atari ngombwa, yumva atari ngombwa kubaha ubutumwa bubafasha cyangwa bubanyura nubwo bafunze, ntiyari yiteguye kumvisha abafungwa akamaro ka gahunda y’ubutabera, guhana no guhanura abafungwa no kubagaragaza isano iyo gahunda ifitanye na Genoside yakorewe abatutsi n’ibindi.
Nkaho ibyo bitari bihagije, Byabarumwanzi yongeyeho ko Bamporiki ari inkomamashyi. Ubundi umuntu bamwita inkomamashyi iyo ari umuntu urangwa no guhakwa cyane kuri shebuja ku buryo burenze igipimo gikenewe. Aha umuntu yakwibaza icyo bitwaye Byabarumwanzi kuba Bamporiki ari inkomamashyi cyane cyane ko badasangiye ishyaka.
Tubishyize mu mvugo ya giturage twavuga ko Shebuja wa Bamporiki ari RPF Inkotanyi. Kugaya rero ko Bamporiki akomera amashyi RPF, ahakwa cyane kuri RPF bifite icyo bihishe kandi kibi. Kuko kuba Bamporiki yahakwa kuri RPF atari icyaha, cyangwa inenge kuburyo Byabarumwanzi yabigaya mu ruhame. Mu yandi magambo ikibazo Byabarumwanzi ntagifite k’ukoma amashyi (Bamporiki) ahubwo agifite k’uyakomerwa (RPF). Ibyo Byabarumwanzi yavuze bigaragaza ko ikigega ibitekerezo bye ubu ari ukurwanya RPF n’umurongo n’ibikorwa byabo.
Byabarumwanzi arongera ati sindi inkomamashyi nka Bamporiki. Bivuze ngo ibyo Byabarumwanzi yagezeho murwego rwa politiki ntawe abikesha, ntawabimugejejeho mbega ni a self made man muri politiki. Byabarumwanzi uribeshya cyane, iki gihugu ugikesha byinshi birimo n’ibirenze ubikwiriye.
Byabarumwanzi yakomeje avuga ko iby’iyi Leta atabizi ngo azi ibyo muri Leta ya Habyalimana. Intumwa ya rubanda ivuga ibi ubwo yaba yemera umurongo wa Leta iriho ? Ibi byabara umwanzi gusa ntawundi wabivuga akicaye mu ntebe yo guhagararira abanyarwanda.
Mu gusoza, Byabarumwanzi akwiye kumenya ko atari byiza gukurikiza amagambo mabi umuntu witabye Imana. Ntibyari ngombwa kuvuga ariya magambo Senateri Mucyo amaze kwitaba Imana cyane cyane yakurushaga agaciro n’ubugabo. Kwica akazi byo ukwiye kubibazwa naho kugaya abubaha bihagije ababayobora, buriya sibo uba ugaya ahubwo uba urwanya ababayobora.
Depite Byabarumwanzi Francois
Turasaba ko imyifatire ya Byabarumwanzi yayibazwa, akamburwa ubudahangarwa byaba ngombwa akayihanirwa.
Emmanuel-Kigali Umusomyi wa Rushyashya


text:
Trending
Umubyeyi witwa Fanette Uwamariya Joseline yavuze byinshi byamubayeho ubwo yasengeraga kwa Bishop Rugagi Innocent byatumye yumva azinutswe ibintu bijyanye no guterana munsengero.
Mukiganiro yagiranye na Zaburi nshya , yagarutse k’ubuzima yanyuzemo ubwo yabarizwaga mw’idini rya Reedemed Gospel, avuga ko yari umugatolika mbere yuko yinjira murusengero rwa Reedemed, kugirango abe umuyoboke w’urusengero rwo kwa Rugagi byavuye ku inshuti ye yamujyanyeyo , akaba yarasanzwe afite uburwayi bw’imbavu yifuza kuzakira, yaje kuhakirira izo mbavu asengewe n’umuvugabutumwa witwa Mulili usanzwe abarizwa muri Tanzania , akomeza avuga ko nyuma yo gusengerwa yasabwe gutanga igitambo cy’amadolari 200 abinyujije mw’ibahasha arabikora. gufata umwanzuro wo gusengera mw’idini rya Rugagi yemeza ko yabisengeye , Imana ikabimwemerera , Uwamariya akigera muri Reedemed , yahakoreye ibikorwa byiza birimo gutanga ubushobozi bwe akagurira urusengero intebe, akajya atanga amafaranga mubikorwa bitandukanye dore ko yagiye guteranira kwa Rugagi afite ubuzima bwiza ahembwa neza ntacyo abuze , arinayo mpamvu byageze ubwo Bishop Rugagi amubatiza mumazi menshi atarinze kwigishwa , ahabwa kuyobora Korali nshya yitwaga Heroes icyo gihe agirwa umudiyakoni , mu myaka yamaze ari kwa Rugagi yatanze ubushobozi bwe bwose anageraho atiza itorero ibyuma by’umuziki , ibyo byose avuga ko byatumye Rugagi ahora amuvuga mumateraniro kugeza nubwo yavugiye mw’iteraniro ko naramuka apfuye mbere ye azamuzura kubera ko amufatiye runini.
Byagenze bite kugirango atangira gucika intege ?
Ubwo wa muvugabutumwa Mulili yagaruka murusengero rwa Reedemed aje mugiterane yahanuriye Uwamariya amubwira ko Imana imugize umudepite , icyo gihe amuhanurira Uwamariya avuga ko akazi yakoraga kabimwemereraga kuba yakwiyamamaza akaba umudepite , doreko yari umunyamabanga w’umuyobozi waruyoboye ishyaka rya PL icyo gihe , Bishop Mulili yamusabye igitambo kugirango ubuhanuzi busohore yamutumye amabendera abiri y’igihugu , umunyu, amavuta amacupa abiri ya Elayo , ubutaka , ndetse n’amafaranga ahwanye n’amadorali 2000 , muricyo gihe Uwamariya byaramugoye asaba ko ayo madolari yamugabanyiriza ariko Bishop Mulili avuga ko ibyo Imana yavuze ntacyo yabihinduraho , igihe cyarageze ibyo yasabwe arabijyana icyo gihe yajyanye na Bishop Rugagi ari nawe wari umushumba we bageze kw’i Hotel babonanye na Bishop Mulili afata ibendera arisasa hasi amenaho byabitaka anyanyagiza umunyu kuri byabitaka amenaho yamavuta ya Elayo avuga mundimi zitazwi , maze asaba wa Uwamariya gukuramo inkweto agatambuka muri byabitaka bivanze , afata ibendera rindi arimworosaho atangira gusenga , icyo gikorwa avuga ko cyatwaye amasaha abiri , nubwo ibyo byarimo biba Uwamariya avuga ko yagezeho agira ubwoba atangira gusenga mumutiwa we avuga ati"Mana nimba ibi bintu ari ibyawe bingirirweho kandi nimba atari ibyawe ndabizirikira iyo biri mw’izina rya Yesu."
Uwamariya akomeza yemeza ko kuva icyo gihe asengerwa ibintu byatangiye kuba bibi ikintu cyose akoze kikanga , mukazi yakoraga bitangira kwanga , ubukene butangira kumwibasira , kubera icyo Rugagi yahoraga amukuraho ari amafaranga kandi kikaba kitari kikiboneka ,Rugagi ntiyari akimwikoza kugeza ubwo mu mwaka wa 2015 yafashe umwanzuro wo gusezera Reedemed kuko nubundi yarasigaye abona ko mubibazo arimo kunyuramo yabuze nabamuhumuriza mw’itorero yaba Bishop Rugagi cyangwa abandi bakristo yajyaga afasha mubihe bye ameze neza , Uwamariya avuga ko yageze ubwo asaba itorero kumutirurira ibyuma bya muzika yari yarabatije Bishop Rugagi akavuga ko bitagihari byibwe , ibyo byatumye Uwamariya abwira Bishop Rugagi ko atarakwiye kumwitwaraho muri ubwo buryo kuko Imana ubwayo izi neza ibikorwa bikomeye yakoreye m’urusengero rwe aho niho yahereye amubwira ko nyuma yibyo amukoreye amuhaye imyaka 2 gusa ubundi akazabona icyo Imana izamwitura.
Kugeza ubu Uwamariya yazinutswe ibijyanye n’amadini ntakijya giterana murusengero , yibera murugo ari muri gatolika ntiyasubiyeyo ari no mubarokore ntiyasubiyeyo byose atekereza ko byaba byaratewe niyo mihango yakorewe na Bishop Mulili , agasoza avuga ko akeneye gusengerwa amasengesho yo kubohorwa nubwo bikimukomereye kongera kwizera abashumba bitewe n’ibikomere bamuteye .
kanda hano urebe ikiganiro cyose
Anita Pendo umunyamakuru wa RBA, akaba umushyushya rugamba ndetse n’umu DJ yakoze ku amarangamutima yabatari bake nyuma y’amashusho yagaragaye arimo gusirimba. Aya ni amashusho yafashwe mu...
Mukambonera Beatrice ni umubyeyi uvuga ko yabonye Imana imugirira neza ikamuhindurira amateka abantu nabo bagahindura amagambo. Uyu mubyeyi uzwi ku izina Gisunika( Uwagisunika) avuga ko Imana...
Mu urusengero ni ahantu ho kubahwa kandi hatunganye. hari ibikorwa bimwe na bimwe bihabanye nubushake bw’Imana bisigaye bikorerwa hariya hantu bishobora kuduteza guhanwa n’Imana. ngibi ibyo...
Umupasteri wo muri Koreya y’epfo, David Yonggi Cho, yitabye Imana ku imyaka 85. Mw’itangazo ryanyujijwe ku urubuga rwe rwa facebook kuri uyu wa kabiri ryatangaje ko uyu mugabo wari uyoboye...